Kedutaan Arab Saudi Hadiahkan Naskah Al-Quran Buat Wany Hasrita Dan Ibu

Penyanyi dan pemenang Bintang Paling Popular, Anugerah Bintang Popular BH (ABPBH) Ke-31, Wany Hasrita baru-baru ini dilaporkan menerima senaskah al-Quran  daripada kerajaan Arab Saudi.

Penghadiahan itu adalah susulan dan kesinambungan daripada jemputan haji yang diterima beliau pada tahun lalu oleh kerajaan negara tersebut.

Penerimaan naskah al- Quran itu dikongsikan sendiri Wany di laman Instagram miliknya sejak semalam dengan kapsyen yang mengucapkan terima kasih buat pemerintah Arab Saudi, Raja Salman.

Alhamdulillah, #terimakasihrajasalman . @ilmuanmalaysia 🙏🏻

A post shared by  WH (@wanyhasrita) on May 22, 2020 at 12:37am PDT

Wany pada tahun lalu dilaporkan menunaikan rukun Islam yang kelima itu selepas mendapat jemputan dari kerajaan Arab Saudi di saat-saat akhir sebelum bermulanya musim ibadah itu pada tahun lalu.

Menurut hantaran yang dibuat di Instagram Pertubuhan Ilmuan Malaysia, naskah al-Quran itu diterima Wany melalui TYT Atase Agama Kedutaan Arab Saudi di Kuala Lumpur Syaikh Abdul Rahman Ibrahim Al-Rubai’an.

“Pertemuan ini adalah kesinambungan dari jemputan haji yang diterima Wani dari kerajaan Arab Saudi pada tahun lepas.

“TYT Atase Agama menghadiahkan Wani dan ibunya naskah Quran Terjemahan Bahasa Melayu dan Bahasa Inggeris,” jelas mereka dalam hantaran tersebut.

Tahukah anda filem animasi tempatan Ejen Ali akan membuat kemunculan pertama mereka di kaca TV pada hari raya ini? Baca perkongsian kami di pautan di bawah untuk mengetahui dengan lebih lanjut.

Filem Epik Ejen Ali: The Movie Akan Ditayangkan Khas Untuk Peminatnya Esok

Tonton Iklan Raya PETRONAS ‘Antara Dua Jendela’ Tampil Dengan Animasi Yang Kreatif Dan Unik


Kedutaan China Label Wanita Muslim Uighur Sebagai ‘Mesin Buat Anak’

Minggu lalu, Kedutaan Besar China di Amerika Syarikat menerusi laman Twitter telah memanggil wanita Uighur di Xinjiang sebagai “mesin membuat anak”. Kenyataan ini turut disokong oleh media China Daily yang mengatakan bahawa dasar ekstremis Parti Komunis China berjaya membebaskan wanita Uighur dari status ini.

Kenyataan ini bagaimanapun telah dipadam oleh Twitter kerana menimbulkan kritikan yang meluas di media sosial, lapor VICE.

“Kajian menunjukkan, usaha untuk membasmi ekstremisme telah membebaskan pemikiran wanita Uighur di Xinjiang, dan membawa kesetaraan jantina dan kesihatan pembiakan. Mereka bukan lagi mesin membuat anak,” kata kenyataan yang dikeluarkan dari akaun rasmi Kedutaan Besar China. “Mereka menjadi lebih yakin dan berdikari.”

Menerusi kajian yang dijalankan oleh Associated Press pada Jun 2020, para penyelidik telah menemukan bukti bahawa terdapat usaha untuk mengurangkan kadar kelahiran kaum Uighur dan kumpulan minoriti lain dengan memaksa wanita untuk menjalani pembedahan membuang rahim dan pengguguran.

Polis juga dilaporkan telah menyerbu kediaman kaum Muslim Uighur dan menahan keluarga yang memiliki lebih dari tiga anak. Mereka akan dimasukkan ke kem tahanan jika mereka tidak membayar denda yang dikenakan.

Melalui wawancara dengan 30 bekas tahanan, ahli keluarga dan bekas pengajar kem, Associated Press mendedahkan realiti mengerikan yang dihadapi oleh ibu bapa, terutama wanita, dari agama minoriti di China.

Laporan itu menyebut bahawa terjadi kadar penurunan kelahiran di Xinjiang pada 2019. Sebilangan pakar memandang kawalan populasi ini sebagai bentuk “demografi genosida”.

Twitter dalam kenyataan mereka menyatakan bahawa kedutaan China telah ‘melanggar dasar’ yang ditetapkan oleh platform tersebut. Ciapan itu dibuang selepas beberapa hari akaun rasmi Presiden AS Donald Trump disekat secara kekal selepas dianggap berisiko menghasut orang kepada keganasan.

Terdahulu, kerajaan Malaysia tidak akan melayan permintaan China untuk membawa pulang pelarian Uighur. Klik pautan di bawah untuk membaca.

Malaysia Tidak Layan Permintaan China Untuk Mengekstradisi Pelarian Uighur

Kerajaan China ‘Jual’ Kaum Muslim Uighur, Dihantar Jadi Buruh Paksa Untuk Jenama Besar

Wanita Uighur Dakwa Kerajaan China Jalankan Program ‘Rogol Secara Besar-Besaran’


Kedutaan Jerman Kutuk Aksi Pelajar Buat Simbol ‘Hail Hitler’, Minta Putrajaya Campur Tangan

Kedutaan Jerman menyuarakan rasa tidak puas hati dan mengutuk aksi seorang pelajar universiti awam yang melakukan simbol Nazi sewaktu majlis konvokesyen.

Dalam kenyataan di laman Facebook mereka, kedutaan Jerman mengingatkan pelajar bahawa ramai yang terbunuh dan terseksa disebabkan kekejaman Adolf Hitler ketika Perang Dunia II.

Mereka juga menggesa kerajaan Malaysia untuk mengambil tindakan terhadap pelajar tersebut yang dengan jelas tidak menghormati mangsa kekejaman rejim Hitler.

Terdahulu, seorang pelajar Universiti Malaysia Sabah yang dikenali sebagai Ibn Ruru telah menunjukkan simbal Nazi dan dengan bangganya memuat naik gambar tersebut di laman Facebook beliau.

Akibat daripada itu, beliau telah menerima kecaman daripada netizen dengan ramai yang mempersoalkan kewarasan beliau yang menunjukkan simbol perkauman dan menjejaskan majlis konvokesyen tersebut.

Sebagai seorang pelajar yang berjaya menamatkan pelajaran, protes boleh dilakukan dengan pelbagai cara selain daripada cara yang jelas menunjukkan bahawa dia adalah orang yang tidak berpelajaran.

Berikut adalah cerita mengenai pelajar yang membuat mengangkat simbol ‘Hail Hitler’. Klik pautan di bawah untuk membaca.

Graduan IPTA Buat ‘Hail Hitler’ Tanda Solidariti Untuk Palestin Cetus Kemarahan Netizen

Inilah Gambaran Ngeri Dan Kejam Yang Aku Lihat Sewaktu Di Kem Tahanan Nazi Di Poland – Bahagian 2


Pembeli Rugi, Pensyarah Senibina Dedah Kegagalan ‘Design’ Rumah Moden

Rumahku syurgaku, pepatah yang boleh dijadikan slogan buat mereka yang sedang membina impian untuk membeli rumah pertama yang bakal dijadikan kediaman bersama keluarga.

Namun sebagai seorang yang gemar mengikuti perkembangan hartanah tempatan, sejak beberapa tahun lepas saya mula perasan design moden yang dibina oleh para pemaju semakin lama semakin agak pelik. Paling ketara bahagian bumbung dan dinding kaca yang kelihatan tidak begitu sesuai dengan cuaca dan iklim Malaysia.

Tapi saya sedar diri, siapalah saya untuk komplen tentang perkara ini. Jalan mudah dan singkat yang saya ambil, tak suka jangan beli. Apatah lagi jika harganya di luar bajet yang telah ditetapkan, meskipun berada di lokasi sangat strategik. Dalam erti kata lain, overprice dan tak berbaloi untuk jangka masa panjang.

Ditambah selepas rumah sedia untuk dihuni, sudah semestinya pembeli ‘terpaksa’ keluarkan kos tambahan semata-mata untuk tambah awning di bahagian bumbung, beli langsir (belum dikira upah jika tempah langsir dan pasang rod, huwaaa) dan pasang penghawa dingin setiap malam, sekaligus bakal memberi kos tambahan di masa depan.

Hinggalah semalam saya membaca perkongsian oleh pensyarah dari Senibina, Perancangan & Ukur, UiTM Perak iaitu Dr Azizul Azli Ahmad. Persoalan yang bermain di kepala saya akhirnya terjawab.

Menurut Dr Azizul yang juga merupakan pemegang PhD dalam kursus yang sama, pemaju hari ini banyak membina rumah mengikut rekabentuk baru kerana ia menjadi menjadi kegilaan pembeli. Hakikatnya bila bumbung direkabentuk pendek begini ia tidak menjadi pelindung cuaca yang baik untuk rumah.

“Fungsi bumbung selain beri ‘rasa’ cantik, ia sebagai pelindung matahari yang terik, hujan yang lebat, silau dan kesan tempias angin yang kuat. Bila bumbung rumah pendek, cahaya matahari terus ke dinding rumah. Dinding akan menjadi seperti ‘span’ cuci, semua haba panas akan diserap dan disimpan rapi.

Bila malam hari, dinding ini akan lepaskan haba yang disimpan siang tadi. Rumah yang kita duduk akan rasa macam dikukus dalam ‘steamboat’ nanti.”

Akibatnya pembeli bakal mengalami kerugian dalam bentuk jangka panjang kerana terpaksa memasang penghawa dingin sepanjang masa, termasuk di hari hujan turun kerana haba panas tetap ada dan terperangkap di dalam rumah. Secara langsung bil elektrik bakal memberi impak kepada perbelanjaan dan bajet bulanan.

“Bumbung pendek ini juga bila hujan lebat akan masukkan air kedalam bumbung atau siling rumah kita, lebih malang ada kala air masuk terus ke dalam rumah. Lepas hujan boleh bela ikan dalam rumah,” seloroh Dr Azizul.

Dr Azizul juga mendedahkan, ada di antara pembeli rumah yang juga merupakan pengikut di akaun Facebook beliau telah membelanjakan RM50,000 untuk menambah awning di bahagian bumbug rumah yang baru di beli.

Design moden sebegini sebenarnya memberi peluang kepada pemaju menjana keuntungan. Kos bahan binaan  dan kepingan genting hanya sedikti digunakan sementara bukaan binaan rumah pula hanya 25′ x 40′.

“Bagaimana kita tahu bahawa ‘design hebat’ ini gagal? Bila banyak rumah lepas itu buat bumbung tambahan dan pasang aircond sepanjang malam.”

Manakala di hari hujan lebat pula, air boleh masuk ke dalam rumah melalui tingkap. Cara lain untuk mengesan kegagalan design rumah adalah bila ada kesan air dalam dinding atau siling selepas hujan.

Dr Azizul juga menyeru kepada bakal pembeli rumah agar mengelak dari membeli kediaman yang kelihatan moden dan canggih tetapi hakikatnya ia bakal memberi kerugian dalam bentuk jangka panjang.

“Rekabentuk baik tidak semestinya cantik, tetapi ia berfungsi dengan baik untuk penghuninya.”

Dan hari ini pula, pensyarah ini telah berkongsi di akaun Facebook beliau apakah faktor yang perlu diperhatikan sewaktu anda survey sesebuah rumah sebelum ambil keputusan untuk membelinya. Dr Azizul telah menyenaraikan tip berikut:

1. Lihat orentasi matahari, jika dapat elakkan matahari petang mengadap bilik tidur utama kita.

2. Cuba datang lihat lokasi rumah waktu pagi sekali, petang sekali. Jika sukar lihat arah petunjuk angin di lokasi tapak yang kita pilih.

3. Jika nak selesa sebaiknya cucur atap biar memanjang kehadapan rumah boleh halang cahaya, silau dan hujan pada rumah.

4. Jika dapat cari kawasan perumahan yang ada tangki air besar sendiri, air bukan dari saluran utama.

5. Sebaiknya pilih kediaman yang ada ketinggian siling sekitar 10′ kaki. Bila pasang kipas tidaklah putus jari.

6. Sebaiknya kediaman yang ada 3 bilik 2 bilik air. Ada satu ruang utiliti lebih baik.

7. Jika dapat dari pintu utama tak nampak ruang dapur kita. Ruang dapur ini ruang aurat bagi wanita, sebaiknya dibahagian belakang bukan depan rumah kita.

8. Semak juga kedudukan kiblat bagi kita yang beragama, takkan nak solat nanti menghadap kamar mandi.

9. Bumbung yang baik bila hujan turun di belakang dan depan rumah kita bukan air hujan turun ditengah. Dalam erti kata lain, bumbung bentuk rama-rama.

10. Pastikan atas tingkap ada bumbung atau coping agar hujan tak masuk dan silau kedalam rumah. Lagi panjang, lagi bagus.

11. Jika dapat bahan banggunan guna bata merah bukan bata simen.

12. Elakkan bumbung yang guna metaldec pada bumbung. Bumbung yang baik guna clay tiles dan ada insulation sebagai penebat haba.

13. Bagi rumah yang menghadap matahari atau bumbung pendek screen louvres membantu jika susunan betul dan berfungsi.

14. Jika ada duit lebih belilah corner lot, jika nak jual balik ianya laku keras

15. Pastikan depan rumah kita lapang dan bukan jalan utama agar tak bahaya anak nak bermain. Jika depan padang lebih baik.

16. Elakkan unit dipersimpangan, sebelah janakuasa TNB atau depan kolam IWK.

17. Pilih kediaman yang warna cat luarannya terang. Bukan dari kelompok warna gelap. Semakin gelap warna rumah kita, semakin banyak haba matahari disimpan didalam dinding rumah kita.

18.Pilih pemaju yang ada pengalaman membina rumah dengan kualiti tinggi, menang award dan tiada masalah kualiti.

Pesan Dr Azizul, “kita tak beli rumah setiap hari, bila beli dan tersilap nak menangis tak guna lagi. Design yang baik itu sempurna, kita tak perlu renovasi dapur lagi, tambah owning lagi dan grill keliling rumah takut pencuri. Ia sempurna waktu kita beli.”

Harapan Dr Azizul semoga apa yang telah dikongsikan ini dapat dijadikan panduan terutama bagi pembeli baru yang kurang didedahkan dengan tip-tip dan panduan membeli rumah.

Anda juga perlu tahu 4 Realiti ‘Freehold’ Dan ‘Leasehold’ Sebelum Beli Hartanah dan  9 Asas Perbankan Yang Perlu Dikuasai Dalam Pelaburan Hartanah


Kegiatan ‘Sexting’ Didapati Semakin Meningkat Dalam Kalangan Kanak-Kanak

Kegiatan sexting yang dahulunya hanya dilakukan oleh golongan dewasa kini didapati menular di kalangan kanak-kanak kecil. Tidak hanya dengan bermesej berbaur lucah, malah lambakan laman sembang lucah tanpa kawalan ini juga menyebabkan kanak-kanak mudah mengaksesnya.

Menerusi laporan Harian Metro, tinjauan terbaharu mendapati sejumlah laman sembang lucah sangat aktif digunakan oleh kanak-kanak di bawah umur. Malah, sebahagian besar pelanggan di platform tersebut membabitkan kanak-kanak perempuan di bangku sekolah.

Dalam pada itu, seorang wartawan Buletin TV9 turut mendedahkan si pemangsa bakal menggunakan ayat-ayat manis untuk meminta gambar wajah dan anggota badan daripada sasaran mereka. Mangsa yang naif pula mempercayai dengan ayat manis yang ditaburkan itu.

Pegawai Perkhidmatan ‘All Women’s Action Society’ (Awam) Asrawati Awanina Aslan berkata, pihaknya menemui banyak aplikasi janji temu seperti itu.

Antara laman sembang popular yang rancak dilayari oleh kanak-kanak tanpa sebarang sekatan termasuklah Litmatch, Omi, Michat, Mewe dan Bee Talk. Tidak hanya aplikasi sembang, Leomatchbot iaitu satu saluan di aplikasi Telegram juga diikuti ramai remaja.

Walaupun aplikasi seperti ini meletakkan syarat hanya berusia 18 tahun ke atas untuk menyertainya, tetapi ia boleh dimanipulasi menerusi tarikh lahir pengguna dengan maklumat palsu.

“Bila ada aplikasi janji temu, pelaku atau individu yang menggunakan kesempatan teknologi ini akan memperkenalkan diri kepada kanak kanak atau remaja sebelum mengajak mereka terbabit dalam aktiviti sexting.

Berdasarkan statistik kes gangguan seksual dalam talian yang dikeluarkan Awam pada 2021, trend kes yang dilaporkan adalah minimum iaitu tiga kes setiap bulan. Angka tertinggi direkodkan pada Februari tahun sama iaitu 14 kes.

Kanak-kanak berusia seawal tujuh tahun kini sudah pun boleh menggunakan telefon pintar tanpa pengawasan ibu bapa. Angka ini dilihat bakal meningkat jika tiada kawalan pembanterasan terhadap platform yang menawarkan hiburan lucah seperti laman sembang.

Iklan di media sosial berkaitan laman mencari rakan baharu juga kian menonjol serta tiada sekatan kerana pemiliknya sudah membayar yuran iklan terbabit. Lalu, kanak-kanak pula dengan semudah klik sahaja pada iklan sudah boleh mengakses platform tersebut.

Sebagai panduan, ibu bapa atau penjaga pula boleh mengesan kegiatan sexting ini dilakukan oleh anak-anak mereka apabila menunjukkan simptom atau tingkah laku mencurigakan seperti cuba menyorok sewaktu hendak bercakap menerusi telefon.

Jadi, berikanlah bimbingan agama dan juga tunjuk ajar teladan yang baik dalam membentuk keperibidian anak-anak anda. Pastikan telefon pintar anak-anak anda dikawal dengan teliti agar dapat mengelakkan sebarang aplikasi atau laman sembang lucah daripada diakses.


Kegigihan Adik Ini Merangkak Ke Garisan Penamat Kejohanan Merentas Desa Kebangsaan Patut Dipuji

Syabas diucapkan buat pelajar Sekolah Kebangsaan Seberang Marang iaitu Mohd Faizal Hafiz Adnan yang berjaya menunjukkan semangat kesukanan dan kegigihan yang tinggi meskipun terpaksa mengharungi beberapa dugaan sebelum dinobatkan sebagai naib johan.

Meskipun bertubuh kecil, itu bukan halangan buat Mohd Faizal meneruskan larian selepas terjatuh hanya beberapa meter sebelum ke garisan penamat. Tindakan yang dilakukannya itu bukan sahaja berjaya membuatkan para guru serta rakan sepasukan berasa bangga, malah mula menjadi perhatian netizen atas apa yang dilakukannya.

Kemenangan Mohd Faizal dari Sekolah Kebangsaan Seberang Marang ini turut membolehkan kontinjen bawah 12 tahun Terengganu menjadi juara kategori bawah 12 tahun dan di tempat ketiga keseluruhan pada Kejohanan Merentas Desa Majlis Sukan Sekolah Malaysia (MSSM) 2017.

Dalam pada itu, kejayaan Mohd Faizal ini bermula lebih awal lagi apabila beliau telah berjaya mencatatkan namanya sebagai naib johan dalam kejohanan yang sama berlangsung di Port Diskson, Negeri Sembilan pada 5 Mac 2016.


Kegigihan Nas Daily Terbalas, Beliau Kini Boleh Masuk Malaysia Selepas Dapat Pasport Ini

Nama Nas Daily pasti sudah tidak asing lagi terutama sekali dalam kalangan rakyat Malaysia. Bagi anda yang tidak mengenalinya, Nas Daily merupakan seorang vlogger dari Israel terkenal dengan perkongsian video 1 minit mengenai kisah perjalanan beliau di sesebuah negara ketika melancong atau menghadiri jemputan oleh pihak tertentu.

Disebabkan Nas Daily merupakan pemegang pasport Israel, maka beliau tidak dibenarkan untuk masuk ke negara kita, Malaysia dan juga 20 negara yang lain. Menerusi perkongsian terbaharunya di TikTok, Nas Daily mengatakan dirinya telah ‘membeli’ kerakyatan Caribbean.

Reply to @zacharykrishnan Guess how much this Passport cost me ? I’ll reply to the right guess !

Menerusi video tersebut, Nas Daily dengan bangganya mengatakan kini dirinya sudah boleh berkunjung ke Malaysia dan negara yang menyekat kemasukannya disebabkan beliau pemegang pasport Israel. Malah, Nas Daily turut meminta para penonton videonya untuk meneka berapa lama yang diperlukan dan wang yang dikeluarkan demi mendapatkan pasport tersebut.

Lantaran itu, rata-rata netizen memberikan pelbagai reaksi berhubung dengan pasport yang dimiliki Nas Daily. Para netizen mengecam dirinya dan ada juga yang kagum dengan kegigihannya untuk cuba mendapatkan pasport itu.

Pastinya video ini bakal menjadi buah mulut netizen terutama sekali rakyat Malaysia. Apakah pendapat anda akan isu ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Tidak Mahu Mengalah Di Laluan Tol, ‘Abang Lori’ Terhibur Lihat Gelagat Altis Dan Bezza

Influencer Kembali Jadi Buah Mulut Netizen, Kali Ini Kerana Konten ‘Alasan Rentas Negeri’

Langgar SOP Dan Terpalit Kontroversi, Swarovski Sahkan Tamat Kolaborasi Dengan Neelofa


‘Kegilaan’ Bermain Pokemon Go Buatkan Lelaki Ini Dipilih Sebagai Duta ASUS

Sekitar tahun lalu terdapat sebuah video yang berjaya menjadi viral kerana seorang lelaki tua ini bermain Pokemon Go dengan sembilan telefon pintar secara serentak. Pada orang ramai ianya sudah cukup mengangumkan bagaimana lelaki ini mampu memainkannya secara serentak.

Pada tahun ini, lelaki tua yang bernama Chen San-yuan sekali lagi berjaya membuatkan orang ramai teruja apabila beliau berjaya mengendalikan 22 telefon pintarnya semata-mata untuk bermain Pokemon Go. Lebih menarik, beliau telah meletakkan kesemua telefon pintarnya di atas basikal secara tersusun.

台湾のポケモンマスターの進化はとどまるところを知らない pic.twitter.com/byrXqJWcke

Berjaya menarik perhatian dunia baru-baru ini, syarikat telefon pintar ASUS nampaknya tidak menunggu lama sebelum memilih lelaki ini sebagai duta terbaru mereka. Pemilihan lelaki ini dilihat sebagai pilihan yang releven berikutan pelancaran model terbaru ASUS Zenfone Max Pro yang hadir dengan kapasiti bateri yang besar.

Strategi yang dipilih ASUS ini nampaknya sedikit berbeza berbanding syarikat-syarikat lain yang lebih cenderung mendapatkan para selebriti. Pastinya beliau kini tidak lagi perlu risau soal bateri apabila memainkan game kegemarannya.

台湾のポケモンマスター、サトシ（70）こと陳三元、ASUSのイメージキャラクターに大抜擢。 pic.twitter.com/pWjhYj2cGm


5 sekeluarga Di Klang Rugi RM24,000 Disamun Sekumpulan Lelaki Bertopeng Bersenjatakan Parang

Satu keluarga berdepan detik cemas selepas disamun sekumpulan lelaki bersenjata di Taman Petaling, Klang, Selangor.

Dalam satu kenyataan oleh Polis Diraja Malaysia, Polis Daerah Klang Selatan menerima makluman daripada orang awam mengenai satu kejadian samun di Taman Petaling, Klang dan Pusat Kawalan polis mengarahkan kereta peronda ke lokasi kejadian.

Hasil siasatan mendapati tempat kejadian merupakan sebuah rumah teres dua tingkat. 5 lelaki menaiki Proton Waja hijau telah tiba ke rumah tersebut sekitar jam 1.00 tengah hari semalam telah memarkir kereta tersebut di laluan belakang. 4 daripada suspek yang bertopeng telah memasuki rumah tersebut melalui pintu belakang.

Seorang lelaki dan 4 perempuan berusia lingkungan 38 hingga 70 tahun tinggal di dalam rumah tersebut dan suspek berktindak mengikat tangan mangsa dan membawa mereka ke dalam dua bilik.

5 sekeluarga berdepan detik cemas disamun sekumpulan lelaki bersenjata di Taman Petaling, Klang, Selangor.

Mangsa turut diikat dan dikurung dlm bilik.

Kerugian lebih RM24,000 (wang tunai, barang kemas.

Video tular : Orang Awam pic.twitter.com/q7hNsUW5fz

— Mohd Redzuan Abdul Manap (@redzuanNewsMPB) February 17, 2023

Suspek kemudiannya telah menggunakan kekerasan dengan mencederakan wanita berusia 45 tahun dengan cara menendang di bahagian hidung, memukul dengan kayu di bahagian badan dan mengetuk kepala mangsa menggunakan belakang parang. Mangsa mengalami kecederaan di bahagian tangan, kepala dan muka.

Suspek telah menyelongkar bilik dan mengambil wang tunai bernilai RM4,000 dan pelbagai barang kemas dianggarkan bernilai RM20,000.

Polis kemudiannya menerima maklumat bahawa kenderaan digunakan untuk menyamun telah dijumpai di sebuah lorong perumahan di Taman Desawan, Klang. Pihak polis bergegas ke lokasi dan menemui kereta digunakan suspek namun suspek telah melarikan diri. Nombor plat pada kereta Proton Waja tersebut juga adalah palsu.

Unit Forensik Jabatan Siasatan Jenayah, Ibu Pejabat Polis Kontinjen Selangor telah hadir membuat pemeriksaan di tempat kejadian dan kereta suspek. Hasil pemeriksaan telah berjaya menemui beberapa barang kes yang boleh membantu siasatan.

Justeru itu pihak polis masih meneruskan usaha mengesan suspek dan orang ramai yang mempunyai maklumat berkaitan boleh menyalurkan maklumat tersebut terus ke IPD Klang Selatan di talian 03-33762222 atau mana-mana balai polis berhampiran.


19 Kegunaan Lain Getah Pengikat Rambut. #4 Solusi Mudah Untuk Seluar Yang Ketat Di Pinggang

Biasanya getah rambut digunakan untuk ikat rambut dan ikat plastik untuk barang saja. Tapi rupanya banyak lagi yang boleh dilakukan dengan getah rambut.

1. Gunakan getah untuk buka sku yang ketat dengan lebih mudah.

2. Beg dah penuh? Gulungkan baju dan ikat dengan getah. Bolehlah letak baju yang dah di ikat di bahagian poket luar beg sebab dah tak mudah terburai.

3. Selalu terkurung sebab pintu tertutup sendiri? Kini tidak lagi dengan hanya letakkan getah pada dua belah tombol pintu dan pastikan bahagian penguncinya betul-betul di sendal dengan getah.

4. Pinggang seluar makin mengecil kerana saiz perut bertambah? Besarkan saja saiz pinggang seluar anda dengan getah. Murah dan mudah. Haha!

5. Tips ini khas untuk suri rumah dan pekerja restoran. Ikat getah pada papan pemotong supaya papan tak mudah menggelongsor. Kerja memotong pun jadi lebih cepat bila papan tak bergerak.

6. Susah nak buka penutup botol yang ketat? Lilitkan saja getah pada tudung botol dan pusing untuk buka.

7. Letak getah pada penyangkut baju, kini baju tak lagi jatuh ke bawah bila disangkut.

8. Boleh juga gunakan getah sebagai penanda gelas anda tiap kali ke jamuan makan.  Pasti tak tertukar gelas lagi.

9. Tak nak uncang teh terbenam sekali dengan benangnya ke dalam cawan? Ikatkan saja bahagian benang di bahagian luar cawan dengan getah. Habis cerita.

10. Kadang-kadang gelas berkaki panjang ni memang buat rak pinggan bersepah juga. Apa kata ikat saja kaki gelas pada tepi rak dengan getah seperti dalam gambar. Tersusun elok je kan?

11. Gunakan getah untuk elakkan cat dari menitis. Boleh elakkan dari membazir cat juga.

12. Ikat tudung periuk ketat-ketat dengan getah jika anda bawa periuk yang berisi makanan sewaktu berjalan-jalan atau berkelah.

13. Buat kerastangan pun ok juga dengan getah lilit ni rupanya :D

14. Jadikan getah sebagai penanda ‘power cord’ anda. Nampak lawa pula.

15. Lebih mudah selak buku dengan adanya getah di hujung jari. Mungkin ini juga berguna untuk cikgu dan pensyarah yang nak tanda banyak kertas peperiksaan.

16. Penutup botol pewarna kuku juga lebih dibuka dengan adanya getah di bahagian penutupnya.

17. Gunakan getah untuk kekalkan warna epal yang dipotong. Caranya susun epal kembali ke bentuk asal selepas dipotong dan ikatkan dengan getah. Taklah jadi warna gelap isinya.

18. Jangan biarkan riben anda bergulung sampai tersimpul. Kekalkan kekemasannya dengan getah. Mudahnya!


5 Kegunaan Minyak Argan Ketika Menunaikan Ibadah Haji Dan Umrah

Minyak argan tidak asing lagi sebagai bahan kecantikan sehingga ia digelar ‘liquid gold’ kerana kaya khasiat dan keberkesanannya ke atas rambut, kulit hingga ke hujung kuku jari kaki.

Baru-baru ini Mira Filzah, pelakon dan pengacara yang juga merupakan usahawan minyak argan jenama Moraessential telah berkongsi 4 kegunaan minyak argan di akaun Instagram. Mira bersama ibubapanya sedang menunaikan ibadah umrah di tanah suci Mekah.

Menurut Mira, keadaan di sana panas dengan suhu mencecah 40 darjah Celcius tapi berangin dan berdebu. Cuaca sebegini boleh menyebabkan kulit menjadi kering dan mengelupas.

Dengan sapuan 2 titik minyak argan setiap kali keluar dari bilik, ia membantu kulit Mira yang kering dan mengelupas kembali normal.

Minyak argan boleh dijadikan alternatif kepada lip balm. Bibir menjadi lebih lembap dan kelembapannya tahan lebih lama berbanding lip balm yang perlu disapu beberapa kali. Ia boleh bertahan dari pagi sampai petang.

Pastinya mengerjakan ibadah umrah/haji memerlukan seseorang banyak berjalan. Pergerakan yang kerap ini boleh menyebabkan tumit kaki menjadi terlalu kering sehingga merekah. Jadi, digalakkan menyapu minyak argan di bahagian tumit kaki setiap hari. Minyak argan juga boleh membantu menghilangkan parut.

Tak rasa rimas menjadikan minyak argan sebagai alternatif losyen badan kerana sifatnya yang cepat meresap ke dalam kulit. Ia bukan sahaja boleh memelihara kelembapan kulit, tapi juga ia membantu sebagai agen anti-penuaan.

OK. Ini bukan pro tip dari Mira tapi ia dari pengalaman saya sendiri di Malaysia. Saya selalu guna minyak argan sebagai alternatif minyak urut apabila minyak panas habis.

Ia boleh membantu melegakan dan mengurangkan kesakitan otot sendi. Malah, sapuan rata minyak argan dalam gerakan urutan juga boleh membantu melancarkan perjalanan darah sambil bertindak sebagai penyegar kulit dan pelembut kulit.

Minyak argan juga membantu mengurangkan rasa ketidakselesaan pada kulit saya akibat berbaring terlalu lama dan berpeluh. Setelah menggunakan minyak argan selama 6 bulan, saya akui dan bersetuju ia digelar ‘liquid gold’.

A video posted by MIRA FILZAH Official ✨ (@mfmirafilzah) on Jun 5, 2016 at 3:34am PDT


Kehadiran Bella Ke Mahkamah Hari Ini Buat Siti Bainun Menangis Teresak-Esak

Kehadiran Bella ke mahkamah hari ini membuatkan pengasas Rumah Bonda, Siti Bainun Abd Razali tidak dapat menahan perasaannya sehingga menangis teresak-esak ketika melihat kelibat Bella bersama-sama dengan lima anak-anak lain dibawa masuk ke dalam mahkamah bagi sesi pengecaman.

Menurut laporan Utusan Malaysia, sesi pengecaman yang dijalankan di sebalik skrin penghadang bagi melindungi identiti kesemua kanak-kanak yang hadir ke mahkamah itu dilakukan oleh tiga saksi pendakwaan iaitu Suhana Zam, 40; Zurianty Sudin, 39; dan Yasmin Nahar Mahmood, 19.

Harian Metro pula menyebut ketika sesi tersebut, kelihatan Bainun melambai-lambai ke arah kanak-kanak tersebut yang dahulunya pernah berada di bawah jagaan beliau.

Sebelum ini, peguam Nur A’minahtul Mardiah Md Nor yang mewakili Siti Bainun memohon supaya anak guamnya bersemuka dengan enam individu terbabit untuk melihat reaksi mereka. Beliau juga meminta agar sesi itu tidak melibatkan orang ramai sekiranya identiti kanak-kanak itu mahu dirahsiakan.

Remaja sindrom down, Bella hadir ke Mahkamah Sesyen Kuala Lumpur bagi prosiding pengecaman hari ini.

Sebelum ini remaja OKU itu tidak dapat hadir ke mahkamah kerana tidak sihat. pic.twitter.com/XmsX0vJKqZ

— Mohd Redzuan Abdul Manap (@redzuanNewsMPB) June 17, 2022

Namun permohonannya ditolak oleh Hakim Izralizam Sanusi yang berkata bahawa sesi itu akan menumpukan pada pengecaman dan bukan untuk merekodkan keterangan daripada anak-anak itu.

Siti Bainun, 30, menghadapi dua pertuduhan iaitu mengabai dan menganiaya remaja perempuan sehingga menyebabkan mangsa mengalami kecederaan fizikal serta emosi.

Dia dituduh melakukan perbuatan itu di sebuah kondominium di Wangsa Maju di sini antara Februari dan Jun 2021. Pertuduhan mengikut Seksyen 31(1)(a) Akta Kanak-Kanak 2001 yang membawa hukuman maksimum penjara 20 tahun atau denda RM50,000 atau kedua-duanya, jika sabit kesalahan.

Kronologi kes Bella, kanak-kanak yang didera tanpa simpati oleh penjaganya. Rujuk pautan di bawah untuk membaca.

Kronologi Kes Bella, Kanak-Kanak Yang Didera Tanpa Simpati Oleh Penjaganya

Che Puan Khaleeda Ikrar Mahu Bantu Tuntut Keadilan Untuk Bella

Rasa ‘Dikhianati’, Nurul Zahid Sekeluarga Dedahkan Tidak Mahu Bersubahat Dengan Siti Bainun


Kehadiran iPhone Dalam Lukisan Abad Ke-19 Cetus Teori ‘Time Travel’ Di Kalangan Peminat Seni

Lukisan pada masa dahulu menjadi satu medium untuk seseorang merakamkan sesuatu peristiwa penting yang berlaku di saat itu. Namun, dengan kehadiran objek futuristik pada karya-karya tertentu membuatkan kita terfikir akan teori konspirasi.

Beberapa siri lukisan dari abad ke-19 telah mencetuskan teori perjalanan masa selepas iPhone dilihat dipegang oleh watak yang dilakarkan.

Karya berjudul The Bethoral of Burns and Highland Mary yang disiapkan sekitar tahun 1882 oleh R. Josey dan James Archer yang menggambarkan penyair Scotland yang terkenal di dunia Robert  Burns dan kekasihnya, Mary Campbel mengisytiharkan cinta mereka antara satu sama lain.

Karya seni itu menunjukkan pasangan itu berdiri di atas tebing Sungai Ayr merenung antara satu sama lain, kedua-duanya berpegangan pada segi empat tepat berwarna gelap dengan sudut melengkung persis model iPhone terawal.

Lukisan itu membuatkan peminat seni berfikir sama ada penyair kebangsaan Scotland mempunyai kuasa merentasi masa atau time travel berikutan imej tersebut mendahului telefon pintar terkenal selama 125 tahun.

Namun begitu, ramai yang menyangkalnya dengan menyatakan ia adalah kitab bible sahaja. Bagaimanapun, ini bukanlah satu-satunya lukisan kuno yang memaparkan imej telefon pintar.

Ini berikutan imej tersebut turut dilihat dalam Mr Pynchon Anda The Settling Of Springfield hasil karya Umberto Romano pada tahun 1937, kira-kira 70 tahun sebelum edisi pertama telefon pintar Apple dikeluarkan.

Walaupun di sebalik pencanggahan masa, peminat menegaskan mereka dapat melihat seorang lelaki di sudut kanan bawah mural itu memegang apa yang kelihatan seperti peranti teknologi yang sangat moden pada wajahnya.

Bahkan, individu berkenaan menggenggam objek itu di tapak tangan dengan ibu jari bergerak bebas seperti sedang melayari media sosial. Ramai telah meneka barang seperti mudah alih terkini sementara sebahagian lain pula mencadangkan ia mungkin pisau atau cermin.


Kehadiran Kumpulan Dolfin Di Pulau Pinang Terima Reaksi Pelbagai Daripada Warganet

Ikan Dolfin atau Ikan Lumba-lumba ini merupakan seekor haiwan laut yang sangat manja dan dan sering dilihat di perairan luar negara. Namun begitu, baru-baru ini gelagat ikan ini telah berjaya dirakam di Malaysia.

Baru-baru ini tular di media sosial Twitter, di mana seorang pengguna Twitter, Nasir Pasir memuat naik sebuah video yang memaparkan sekumpulan ikan Dolfin yang berenang berhampiran bot yang dinaikinya. Ikan Dolfin tersebut dilihat seolah-olah ingin menyapa lelaki yang merakam itu.

Kejadian ini dipercayai dirakam di laut berdekatan dengan jambatan Pulau Pinang baru-baru ini.

Video yang berdurasi selama 1 minit 31 saat itu telah menerima lebih 75,500 jumlah tontonan.

Dolphins spotted near Penang Bridge, Malaysia 🐬😍 pic.twitter.com/N3lFUoiFyk

— Nasir 🎃 (@NasirPasir) November 15, 2019

Walau bagaimanapun, perkongsian video dolfin tersebut telah mendapat pelbagai reaksi daripada netizen. Ada netizen yang mengatakan bahawa perairan di Malaysia sudah semakin bersih.

Yall! we better make sure our whole country is clean so that more dolphins can come and visit!!! Even seaturtles and rays and sharks as well!

— Syed Asyraf (@uzer26) November 15, 2019

Wish I could see them! This is a rare occurrence! Awesome!

— Lim Phaik Suat (@monkeyvirgo) November 16, 2019

Depends on the question, dolphins in malaysia? Yes, they probably doin a migration thingy. The guy in the video calling them like how we usually call a cat? No.

— Danial (@muhddanial497) November 15, 2019

Diharapkan dengan perkongsian ini, terdetik satu kesedaran buat kita untuk menjaga alam sekitar supaya hidupan lain seperti dolfin ini dapat menikmati kehidupan yang baik di bumi ini.

Ketahui kisah sebenar di sebalik gambar sungai jernih di Pulau Pinang ini. Klik pautan di bawah untuk bacaan lanjut.

Kisah Sebenar Di Sebalik Gambar ‘Sungai Jernih’ Bersama Ikan Koi Di Pulau Pinang

Pelukis Luah Rasa Menyesal Hasilkan Lukisan Ikonik Ini Di Pulau Pinang

12 Perkara Yang Anda Perlu Tahu Sebelum Terbang Ke Hawaii Bersama AirAsia


Kehadiran Kurang Memberangsangkan, Menteri Jemput Orang Ramai Kembali Ke Masjid

Walaupun masjid yang berada dalam kawasan Wilayah Persekutuan telah dibuka sejak semalam, namun menteri agama yang juga merupakan bekas mufti, Dr Zulkifli Mohamad memaklumkan kehadiran jemaah masjid berada pada tahap kurang memberangsangkan.

Perkara itu menurutnya dilaporkan salah seorang imam di Masjid Tuanku Mizan Zainal Abidin di Putrajaya sebelum beliau kemudiannya membuat ciapan itu di akaun Twitternya pagi tadi.

Alhamdulillah genap 100 hari di sini dengan izin-Nya. Saya dimaklumkan sebentar tadi oleh Ustaz Hamdan, salah seorang imam di Masjid Tuanku Mizan Zainal Abidin WP Putrajaya bahawa kehadiran jemaah masjid kurang memberangsangkan.  pic.twitter.com/4ZHkW7LTrI

— Dr. Zulkifli Mohamad al-Bakri (@drzul_albakri) June 17, 2020

Mungkin ada dalam kalangan kita yang terlepas pandang bahawa masjid dan surau di zon hijau dan kuning di Kuala Lumpur telah pun dibuka dengan jumlah jemaah yang dibenarkan tidak melebihi satu pertiga daripada kapasiti keseluruhan masjid.

Justeru itu beliau meminta dalam ciapannya yang sudah mendapat lebih 3,000 retweet itu agar para jemaah kembali mengimarahkan masjid di seluruh Wilayah Persekutuan.

“Jemput kita imarahkan semula masjid, surau Jumaat dan surau dalam Wilayah Persekutuan bagi yang berhampiran.

“Pastikan patuhi semua SOP yang ditetapkan,” tulisnya.

Orang ramai yang meninggalkan komen di ciapan tersebut bagaimanapun berpendapat mungkin ada sesetengah jemaah yang masih keliru dengan pembukaan masjid tersebut.

Ini kerana menurut mereka sebelum ini terdapat senarai jemaah yang sudah dipilih dan ada ketikanya bilangan jemaah sudah mencukupi ketika tiba di masjid.

Namun tidak kurang juga ada yang berpendapat masih terdapat jemaah yang mengambil pendekatan berhati-hati bagi mengelakkan penularan wabak COVID-19 daripada terus berlaku.

Apa pun, kita harapkan agar masjid kembali dihadiri dengan jumlah kapasiti yang telah ditetapkan oleh pihak berkuasa iaitu satu pertiga daripada kapasiti sebenar bagi mengimarahkan lagi aktiviti keagamaan yang sudah lama terhenti buat sesetengah daripada kita sebelum ini.

Baca perkongsian lain kami mengenai perkembangan yang berlaku sepanjang perintah kawalan pergerakan di pautan di bawah.

Sekolah Bakal Dibuka Secara Berperingkat Bermula 24 Jun

Masjid Dan Surau Di Wilayah Persekutuan Dibenarkan Untuk Solat Berjemaah Bermula Esok

Gerai Kari Kepala Ikan Bangsar Masih Dibuka, Guna ‘Food Truck’ Di Lokasi Sama


Kehadiran Laman Web Beri Bayangan PS5 Bakal Dilancarkan Tidak Lama Lagi

Memasuki tahun ini, semakin banyak berita mengenai Sony PlayStation 5 yang hadir. Bermula dengan perkongsian spesifikasi dan rekaan prototaip, semuanya membuatkan orang ramai khususnya gamer semakin tidak sabar untuk menantikan kemunculannya.

Terbaharu, Sony telah tampil dengan laman web Sony PlayStion 5 dan mengumumkan konsol generasi terbaru ini bakal dilancarkan pada penghujung tahun ini.

Sony’s PlayStation 5 website notes they are “not quite ready to fully unveil the next generation of PlayStation,” but it lays the groundwork for its eventual reveal.

A post shared by  ign (@igndotcom) on Feb 4, 2020 at 2:01pm PST

Berdasarkan laman web yang dikongsikan, para pengguna berpeluang mendaftar emel mereka untuk mendapatkan info terbaru mengenai PS5 termasuk tarikh pelancaran serta harganya apabila dilancarkan secara rasmi. Tidak dilupakan juga senarai game yang bakal tersedia pada konsol terbaru Sony ini.

Berdasarkan beberapa ura-ura sebelum ini, Sony PS5 dijangka bakal dilancarkan pada Disember ini. Mungkin sudah tiba masanya para gamer mulai menabung untuk menjadi yang terawal memilikinya seawal tahun hadapan.

Buat anda yang berminat untuk mengetahui lebih lanjut mengenai Sony PS5, anda boleh klik pautan di bawah untuk info lanjut.

5 Pembaharuan Sony PlayStation 5 Yang Bakal Dilancarkan Hujung Tahun Ini

Lihat Rekaan Sony PlayStation 5 ‘Devkit’ Yang Unik Beserta DualShock 5


Kehadiran ‘Mobilegrapher’ Tawarkan Servis Tangkap Gambar Di KLCC Ini Curi Perhatian Netizen

Kita sedia maklum KLCC merupakan tarikan pelancongan kerana mempamerkan kehebatan binaan menara berkembar tertinggi di dunia. Pasti ramai yang mahu menangkap gambar dengan cantik untuk dijadikan sebagai kenangan tidak kiralah pelancong mahu pun warga tempatan sendiri.

Menerusi akaun TikTok @hazwanhfiz, beliau telah berkongsi sebuah video yang memperlihatkan kehadiran berpuluh-puluh mobilegrapher yang menyediakan khidmat mengambil gambar berlatar belakang KLCC.

Servis fotografi di hadapan KLCC. Berbekalkan lampu & lighting lampu RGB, berpuluh-puluh ‘mobilegrapher’ menyediakan khidmat mengambil gambar berlatar belakang KLCC. Kebanyakan mereka bukan orang Malaysia, bunyi percakapan macam orang Indonesia & ada juga dari Borneo Harga pula berubah-ubah. Bermula RM5 sekeping, mengikut orang. Kalau pelancong luar dia paw cukup-cukup. Dah jadi macam ‘Mini Jakarta & Bandung’. Cakap sekali taknak, datang lagi tanya² sampai serabut nak lepak kawasan ni. #KualaLumpur #KLCC #Photography #Mobilegrapher #ServisPhotography

♬ DJ Cari Uang Harus Banting Tulang Selow Nyantuy – Yudha Paramata

Dengan berbekalkan aksesori lampu dan lightning RGB yang digunakan pada telefon pintar, mereka sedia menawarkan servis menangkap gambar berbayar terhadap pengunjung berada di sekitar lokasi berkenaan.

Difahamkan mereka mungkin berasal daripada Sabah yang mana memenuhi di kawasan itu di samping mengenakan cas harga yang berbeza lebih-lebih kepada pelancong luar. Lebih teruk lagi, beliau mengatakan telah diasak berulang-kali dengan tawaran tersebut sewaktu berada di situ sehingga menyebabkan merasa tidak selesa.

Menjengah ke ruangan komen, rata-rata netizen berpendapat bahawa mereka memang bijak dalam mengambil peluang untuk menjana pendapatan. Sebahagian pengguna lain pula mengatakan pemantauan perlu dibuat demi keselamatan orang awam.

Meskipun situasi ini dilihat sebagai lubuk emas buat mereka yang berkemahiran dalam fotografi, tetapi perlulah menghormati undang-undang di kawasan awam. Pihak berkuasa pula mestilah memantau kegiatan ini demi menjaga kesejahteraan sejagat.


Kehadiran Rasputin Dalam Trailer Baharu The King’s Man Pasti Buat Anda Teruja

20th Century Fox baru sahaja berkongsi trailer terbaharu filem franchise Kingsman iaitu The King’s Man.

Pastinya filem ini dinanti-nantikan oleh peminat filem franchise Kingsman. Untuk pengetahuan anda, filem The King’s Man merupakan filem prekuel Kingsman dan anda akan ketahui bagaimana kesatuan Kingsman terbentuk.

Berlatar belakangkan perang dunia, anda pasti akan teruja melihat filem penuh aksi ini. Kita juga dapat lihat Rasputin muncul dalam trailer ini juga. Siapa sudah sedia untuk dengar kembali ‘Manner maketh man’?

Apa kata anda tonton dahulu trailer ini sementara menantikan ia di pawagam 18 September 2020.

Tahukah anda bahawa Tomaz perkenalkan kerusi gaming ala Kingsman? Klik pautan di bawah untuk ketahui lebih lanjut.

Gaya Kingsman Datang Lagi! Tomaz Blaze X Pro, ‘Gaming Chair’ Premium Pada Harga RM499 Sahaja

‘Eggsy’ Sahkan Beliau Tidak Akan Terlibat Dalam Kingsman 3


Kehadiran Semula Motorola Razr Generasi Terbaru Buatkan Orang Ramai Teruja

Setelah hampir dua tahun orang ramai serta peminat teknologi menantikan telefon pintar legend daripada Motorola, akhirnya pada minggu ini Motorola telah melancarkan telefon pintar yang boleh dilipat dengan rekaan yang serba baru.

Menerusi rekaan terbaru ini, Motorola berjaya menyertakan rekaan skrin yang boleh dilipat sekaligus memperlihatkan skrin yang lebih besar dan lebar apabila dibuka.

Menariknya, model ini masih lagi mengekalkan identiti model ini yang boleh dilipat dengan penyertaan spesifikasi terkini. Motorola Razr generasi terbaru ini bakal dilengkapi dengan skrin 6.2-inci. Penggunaan processor Snapdragon 710 beserta RAM 4GB atau 6GB antara yang disertakan.

Bagi mengekalkan kenipisan model ini seperti model sebelum ini, Motorola dilihat terpaksa menyertakan bateri bersaiz berkapasiti kecil pada model ini dengan bateri 2,730mAh. Sokongan pengecasan pantas 27W Turbo Power antara yang disertakan.

Harga yang diumumkan bagi model ini adalah sekitar $1,499 (~RM6225.35) antara yang ditawarkan pada model ini. Meskipun ditawarkan dengan harga yang agak tinggi, rekannya yang premium dan unik pastinya membuatkan orang ramai berminat untuk mendapatkan model ini.

Pengumuman berita mengenai iPhone 12 baru-baru ini telah membuatkan pengguna Apple berasa rugi membeli iPhone 11. Turut dikongsikan AirPods Pro dengan salutan emas 18-karat yang ditawarkan dengan harga yang premium. Klik pautan di bawah untuk bacaan lanjut.

Berita iPhone 12 Buat Pengguna Tegar Apple Rasa Rugi Beli iPhone 11

AirPods Pro Dengan Salutan Emas 18-Karat Sedia Ditawarkan Dengan Harga RM281,837


5 Senaman Ini Dijangka Menjadi Fitness Trends Terhangat Untuk 2015

Bagi mereka yang mahu jadikan senaman sebagai salah satu resolusi tahun ini, pastinya 5 senaman ini bakal menarik perhatian untuk dicuba. Tapi kami mahu maklumkan awal-awal bahawa senaman ini sudah ada, cuma diberi lebih penekanan pada tahun 2015 ini.

American College of Sports Medicine (ACSM) telah melakukan satu survey melibatkan lebih 3,000 fitness professionals dunia, mereka menjangkakan latihan body weight menjadi trend no. 1 apabila melihat banyak kumpulan atau personal training ke arah tersebut. Tambahan pula body-weight training ini lebih mudah dilakukan oleh mereka yang minat fitness tetapi tiada peralatan senaman. Kekuatan yang terhasil dari latihan ini boleh dinilai dari segi jumlah pengulangan aktiviti dan ketahanan diri.

Psstt.. Orang yang melakukan body-weight training ini kelihatan macho dan tough semasa melakukan senaman terbabit. Kalau tak percaya, lihat ini:

2. High Intensity Interval Training (HIIT)

Ini dijangka hit kerana kesannya yang super duper efektif! Terutama bagi mereka yang kesuntukan masa tetapi tetap mahu bersenam. Siapa tak nak kan dengan senaman selama 20 minit sahaja tetapi kesannya sama seperti senaman selama 1 jam ke atas. Hasilnya lemak tetap terbakar dan anda pasti tersenyum lebar :D

3. Educated and experienced fitness professionals

Sambil-sambil bersenam, apa kata dapatkan double benefits! Iaitu memiliki sijil kejurulatihan senaman secara profesional. Bersenam, hilangkan lemak, get fit, lengkapkan modul pensijilan dan akhirnya anda mendapat title sebagai certified fitness professional. Inilah yang bakal menjadi salah satu pilihan bagi mereka yang bersenam. Langkah ini juga boleh menambahkan pendapatan sambil mendapat ilmu dan teknik yang betul untuk bersenam. Grand kan? ;)

Bagaimana nak cari? Buka Google dan taip perkataan ini: certified fitness instructor malaysia

Strength training lebih kurang sama dengan body-weight training, cuma ianya lebih bertumpu kepada membina kekuatan otot-otot dengan menggunakan peralatan. Latihan ini biasanya dikaitkan dengan abang sado. Eh

Dengan pertambahan kursus kejurulatihan fitness, dijangkakan lebih ramai orang akan berpeluang memiliki personal training iaitu one-to-one dengan instructor. Maka, lebih tersusun dan hasilnya juga lebih baik daripada bersenam tanpa guide.


Kehadiran ‘Sosok’ Misteri Berjubah Hitam Di Hari Pertabalan Raja Charles III Jadi Tanda Tanya Netizen

Pengguna Twitter mula berteka-teki di laman Twitter mengenai sebuah sosok misteri berjubah hitam yang muncul semasa hari pertabalan Raja Charles III.

Sosok misteri itu kelihatan membalut badannya dengan jubah hitam dan membawa sebatang kayu panjang, seolah-olah seperti sabit telah ditangkap melalui kamera yang merakam hari pertabalan tersebut.

Kejadian ini telah menimbulkan kekecohan di kalangan netizen, di mana mereka mempersoalkan sama ada figura yang disyaki sebagai Grim Reaper itu benar-benar melintasi pintu atau hanya imaginasi mereka.

Rakaman yang kini meraih sehingga 2 juta tontonan di laman Twitter itu turut tular di TikTok, di mana ia telah ditonton lebih dari 8 juta kali.

Anyone else just notice the Grim Reaper at Westminster Abbey? 👀#Coronation pic.twitter.com/77s4XIY17i

“Adakah anda lihat Grim Reaper di Westminster Abbey?” seseorang menulis di Twitter. “Saya perasan dia! Apa yang dia cari?” seseorang menjawabnya.

Tidak diketahui siapa sebenarnya sosok tersebut, tetapi orang ramai percaya bahawa dia adalah salah seorang pendeta yang ditugaskan semasa hari pertabalan.

Untuk rekod, Grim Reaper ialah personifikasi mitos kematian yang  banyak didapati dalam cerita rakyat.

Selalunya digambarkan sebagai sosok yang berjubah hitam dan membawa sabit, Grim Reaper dikatakan bertanggungjawab untuk mengumpulkan roh si mati dan membimbing mereka ke alam akhirat.


Kehadiran ‘Superyacht’ RM200 Juta Di Muara Sungai Perlis Gamit Perhatian Penduduk Setempat

Penduduk tempatan terutamanya nelayan di sekitar muara Sungai Perlis, Kuala Perlis berhampiran Terminal Feri Kuala Perlis semalam ‘dikejutkan’ dengan kehadiran sebuah kapal layar mewah yang jarang dilihat di kawasan itu.

Superyacht jenis Adastra tersebut yang berharga USD45 juta (RM200 juta) dipercayai tiba dari Langkawi dan bergerak menuju ke dok Perlis Marine Engineering (PME) Sdn Bhd yang terletak di Kampung Tengah Kuala Perlis bagi tujuan pembaikan kapal layar.

Ahli Lembaga Pengarah Persatuan Nelayan Perlis (PELARIS) Jasmi Hashim, berkata pihaknya ada diberitahu nelayan serta penduduk sekitar muara Sungai Perlis akan kehadiran dan pergerakan kapal layar mewah itu.

“Kita bagaimanapun tidak menerima sebarang aduan daripada nelayan mengenai gangguan dari segi lalu lintas bot nelayan di muara sungai itu,” kata Jasmi.

Tinjauan wakil Berita Harian dari atas Jambatan Tuanku Syed Putra, Kuala Perlis hari ini bagaimanapun mendapati tiada sebarang kelibat kapal layar mewah itu berlabuh atau bergerak di sekitar muara Sungai Perlis berhampiran jambatan itu.

Malah, nelayan di kawasan itu juga tidak memastikan sama ada kapal layar mewah itu masih berada di dok PME Engineering Sdn Bhd atau sudah pun belayar keluar dari muara Sungai Perlis menuju ke Langkawi.

Ini beberapa artikel yang paling banyak dibaca di The Vocket sepanjang minggu ini. Klik pada pautan di bawah.

Dilabel Pasar Raya Muslim Pertama Cyberjaya, Lelaki Ini Dedahkan Malakat Mall Sunyi Sepi Tanpa Pengunjung

Polis Tunjuk ‘Thumbs Up’ Kepada Pemandu Lori Bantu Halang MPV Guna Lorong Kecemasan

Sudah Rasmi Boleh Digunakan, Pengguna Dilihat Bangga ‘Flex’ Apple Pay Di Media Sosial


Kehadiran Tesla Cybertruck Ke Tapak Pembinaan Raih Tumpuan Orang Ramai

Sebut sahaja nama Cybertruck, pasti ramai orang masih ingat lagi kejadian cermin trak elektrik Tesla pecah semasa Elon Musk sedang melakukan demo bagi membuktikan trak tersebut kalis peluru.

Baru-baru ini sebuah prototaip trak ini dilihat berada di tapak pembinaan Gigafactory Texas di Austin, Texas. Ini merupakan kali ke-lima Cybertruck kelihatan di hadapan orang ramai.

Cybertruck at Giga Texas pic.twitter.com/c1RuektPnN

I was just there, driving Cybertruck around the site where it will be built!

Elon Musk mengesahkan melalui ciapan Twitter bahawa dia sendiri yang memandu Cybertruck untuk melihat sendiri tapak pembinaan kilang yang bakal mengeluarkan trak tersebut.

Beliau turut berkongsi satu video yang diperolehi dari Snapchat di mana Elon Musk merasakan trak tersebut sedang bergerak seolah-olah berada di planet Marikh, tempat yang beliau sangat obses untuk berhijrah meninggalkan bumi.

Video from Snapchat, already looks like Mars!! pic.twitter.com/9kqu6P9GPw

Walaupun produksi Cybretruck ini menghadapi sedikit kelewatan, tetapi Elon Musk tetap optimistik di mana Tesla dapat memenuhi lebih daripada 200,000 tempahan selepas tiga hari dilancarkan kepada orang ramai.

Untuk makluman semua, sebuah pengimport kereta sudah pun selesai membuat tempahan Cybertruck dan bakal masuk ke Malaysia setelah produksi trak ini siap.

Semasa pelancaran Cybertruck tahun 2019 lalu, Elon Musk secara tidak sengaja ‘terpecahkan’ cermin trak yang didakwa kalis peluru kepada orang ramai.

Cermin Retak Sewaktu Pelancaran Tesla Cybertruck Sekadar Gimik Daripada Elon Musk?

2 Sebab Tesla Cybertruck Berjaya Terima 200,000 Tempahan Dalam Tempoh Tiga Hari


Kehadiran YDP Agong Semasa Majlis Penyampaian Trofi F1 GP Monaco Curi Tumpuan

Pada hari minggu baru-baru ini, telah berlangsungnya acara perlumbaan Formula Satu (F1) diadakan di Grand Prix (GP) Monaco.

Perlumbaan berlangsung dengan penuh dramatik, walaupun hujan turun membasahi litar, Max Verstappen daripada pasukan Red Bull berjaya menduduki tempat pertama, diikuti Fernando Alonso (Aston Martin), Esteban Ocon (Alpine), Lewis Hamilton (Mercedes) dan rakan sepasukannya, George Russell (Mercedes).

Lebih menarik lagi, semasa acara penyampaian trofi kejuaraan, kelihatan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah juga berada di atas pentas.

#f1 #Formula1 #FormulaOne #TuankuAgong #HisMajesty

Situasi itu membuatkan netizen yang menonton GP Monaco semalam berasa terkejut apabila mendapati ketua negara berada di acara yang berprestij itu.

Ramai juga berpendapat, keberadaan Seri Paduka di sana menjadi satu ‘hint’ bahawa acara F1 akan kembali semula di Sepang pada masa akan datang.

Untuk makluman YDP Agong berkenan berangkat ke Monaco dan Jordan untuk lawatan khas ke kedua-dua negara sehingga 2 Jun ini.

Lawatan khas ke Monaco selama empat hari sehingga 29 Mei adalah atas persilaan Putera Monaco Putera Albert II.

“Pada 28 Mei, Seri Paduka dijadualkan berangkat ke Majlis Santapan Tengah Hari bersama Putera Albert II dan kerabat diraja Monaco di Heracles Palace disusuli dengan keberangkatan ke Monaco Formula 1 Main Circuit pada sebelah petang,” petik kenyataan Datuk Pengelola Bijaya Diraja Istana Negara Mejar Jeneral Datuk Zahari Mohd Ariffin.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Bagaimana Kehidupan Jemaah Haji Di Kem Muassasah Di Tanah Suci? Ikuti Pengalaman Wanita Ini

Bagi yang belum pernah mengerjakan haji pasti tertanya-tanya bagaimanakah agaknya kehidupan harian para jemaah haji sewaktu di Mekah? Bagaimana aturan hidup sepanjang hari dari pagi hingga ke petang? Bagaimana nak cuci baju, makan dan buat perkara lain di samping beribadah di tanah suci?

Saya berpeluang mendapatkan kebenarana daripada Puan Siera Haiyi yang telah berkongsi di akaun Facebook beliau tentang kehidupan harian sebagai jemaah haji  yang mengambil pakej muassasah di bawah Tabung Haji.

Puan Siera telah bertolak ke Arab Saudi bersama suami pada 6 Ogos 2017 dan akan berada di tanah suci selama 57 hari. Mereka akan bertolak balik ke Malaysia pada 1 Oktober 2017.

Selain menjadi jemaah haji, pasangan ini juga sebenarnya telah mendaftar sebagai Sahabat Tabung Haji, iaitu program sukarelawan yang dibuka kepada jemaah haji untuk membantu para petugas  tabung haji.

Untuk pengetahuan seramai pada tahun ini Tabung Haji telah menghantara 30,200 jemaah haji dari Malaysia, manakala para petugas Tabung Haji pula hanya seramai 600 orang. Kekurangan para petugas ini ditampung oleh para sukarelawan yang menawarkan diri untuk menjadi Sahabat Tabung Haji iaitu seramai 320 orang.

“Ia adalah sukarela dan tiada apa-apa habuan. Saya sertai Sahabat Tabung Haji (STH) untukdapatkan  pengalaman. Ditambah dengan usia dan tenaga saya yang dikira antara termuda ini, semoga dapatlah saya bantu jemaah yang berusia.”

Antara tugas STH adalah membantu menguruskan jemaah yang sakit, menyemak dan membilang jumlah jemaah dalam kumpulan, menguruskan jemaah naik bas, susun jemaah semasa dalam khemah, edarkan makanan, membantu jemaah yang sesat dll.

Kehidupan harian di kem muassasah Tabung Haji

Ikuti bagaimana kehidupan seharian Puan Siera serta jemaah lain di kem muassasah seperti mana yang dikongsikan oleh Puan Siera di akaun facebook beliau.

“Kehidupan di sini macam sekolah asrama. Mujurlah saya ni dibesarkan dengan duduk di asrama. Jadi tak ada lah kekok sangat.”

Kedudukan hotel muassasah adalah 800 – 1000 meter dari Masjidil Haram. Biasanya para jemaah berjalan kaki ke masjid. Ada juga jemaah yang naik teksi, tapi tambangnya agak mahal.

“Saya tinggal di Hotel Manara. Hotelnya agak atas bukit sikit dan jauh ke belakang.
Saya KT35B2. Maktab 81.”

“Di sini saya kongsikan serba sedikit kehidupan kami di sini. Mungkin boleh mengubat rindu buat mereka yang pernah menunaikan haji sebelum ini. Dan boleh juga dijadikan sumber inspirasi buat kawan-kawan yang dah pasang niat untuk buat haji. Boleh juga membayangkan kehidupan mak ayah yang sedang buat haji atau yang bakal buat haji nanti.

Bolehlah buat VISUALISATION. Membayangkan diri anda di sini. Nanti insyallah akan jadi doa yang kuat sebab feeling habis kan.”

Semua jemaah sama ada yang muassasah Tabung Haji atau pakej dari syarikat pelancongan yang lain WAJIB pakai gelang ini sepanjang musim haji. Kira macam identification code lah untuk kita.Ada nombor kod masing-masing di belakang gelang. Ganas kan rupa gelangnya? Hehe.

Negara lain pun ada gelang masing-masing. Macam-macam bentuk. Untuk Malaysia macam ni lah bentuknya.

Haaa. Inilah hotel kami di Mekah. Hotel MANARA.Maaf lah tak sempat snap masa tengah suci. Ni dah sepah dah.

Macam saya dapat 5 orang sebilik. Ada yang 4 sebilik. Yang 3 sebilik pun ada. Yang 10 orang sebilik pun ada!

Jadi ikutla rezki masing-masing. Doa banyak-banyak semoga dapat kawan sebilik yang baik, serasi dan menyenangkan. Kawan sebilik saya Alhamdulillah best sangat! Baik-baik akak ni. Deme rajin cerita pasal masak-masak. Macam-macam resepi saya dapat. Hehe. Memang amat menyenangkan.

Pada saya roomate antara yang penting sekali sebab ianya boleh menggangu emosi kalau kita tak serasi bersama kan? Nak buat ibadat pun tak syiok. Apapun, kalau ada kat sini memang kena 24 jam BERSABAR. Kalau dapat roomate tak ngam pun anggaplah ini ujian. Ada sebab kenapa kita sebilik dengan dia.

Dalam setiap bilik ada pantry. Bolelah masak air bancuh kopi. Peti ais kecil pun ada.

Pandai-pandailah jaga kebersihan dan kekemasan sebab kita di sini hidup bersama orang lain. Macam-macam peel. Kene rajin berkongsi makanan dan lazimilah budaya bersedekah.

Inilah tandanya! Haha. Maaf serabut.Tapi inilah hakikatnya.

Tandas memang akan bersangkutan dengan baju-baju. Baju kecil dan baju besar. Macam-macam! Barangan mencucui diri kita pun akan letak di sini. Jadi kalau rasa nak pakai barang roomate tu, pandai-pandai lah minta izin. Jangan main sambar saja. Tak baik gitu kan. Tak pasal jadi haram pula.

Kalau mandi pun hati-hati. Alihkan dulu baju roomate tu takut terkena percikan air mandi kita.

Dan lagi satu. Nak basuh baju ke membuang hajat ke, jangan lama-lama sangat. Kan ramai dalam bilik ni. Nanti ada pula yang termelepas kat atas katil. Sentiasa ingat yang kita ni hidup berjemaah.

Ini pula KAFETARIA. Macam-macam makanan dijual kat sini. Nasi lemak, nasi kerabu, nasi goreng, bihun goreng, laksam, sambal belacan, roti canai (frozen), lempeng, mutabak pun ada!

Saya tak berapa sangat membeli kat sini sebab agak tinggi sikit kosnya. Untuk makluman, TH tak sediakan makanan pagi. Jadi kena cari sendiri. Selalunya saya makan roti, minum ESP atau minum susu saja. Mudah dan jimat!

Ni pula TEMPAT MAKAN. Bolehlah duduk sini makan bersama suami isteri atau pun roomate.

Macam ni lah rupa bungkusan makanan yang TH sediakan. Untuk muassasah, no buffet style. Semua style bungkus macam ni.Makan tengahari dan malam. Jadi kita kena pegi tempat makan tadi dan ambil lah sendiri makanan masing-masing.

Amacam sedap tak? Saya pun tak pastilah kenapa kat sini boleh kata hari-hari makan kacang panjang/buncis. Lepas tu di sini kerap makan daging. Ayam jarang sekali.
Ikan pula kalau ada ikan patin atau sejenis ikan-ikan air tawar. Ikan air masin tak pernah lagi saya makan kat sini.

Apapun BERSYUKUR. Kalau tak lalu makan, tak payah ambil makanan tu. Boleh beli kat luar hotel ada banyak kedai jual makanan. Makanan segera di sini sedap juga.

Tapi saya lihat, makin lama saya di sini makin ramai makcik pakcik yang makan megi. Sarapan pun makan megi!

Biasa kalau hari Jumaat menunya special sikit.Macam di gambar ni special lah kan? Beras kat Mekah ni semua beras basmati. Layan.

Ha nampak tak suami kita yang tengah gigih tuang air kopi tu. Ni port sarapan kami. Nampak tak ada lagi satu keluarga kat belakang tu? Masing-masing pakat bentang tikar kat luar bilik lepas tu berkelah. Rare kan? Kat sini je merasa pengalaman macam ni.Mana ada orang piknik kat koridor hotel weh.

Kadang tu kami beli makanan lebih sikit, ajak lah jiran-jiran makan sekali. Meriah. Udah macam kenduri!

Kadang tu lepas Subuh ada juga warga Indonesia jual makanan di tepi-tepi  jalan. Harganya lebih murah dari yang dijual di kafetaria hotel. Menu pun macam-macam. Nasi ambeng, lontong, bakso pun ada. Tengah lapar tu memang rasa macam nak beli semua. Haha.

Ni tempat sidai kain. Saya selalu basuh baju sendiri je. Tak hantar dobi pun sebab saya memang rajin. Haha. Bukan apa, dobi mahal. Tak kuasa nak keluar duit untuk dobi. Duit tu baik aku beli jubah. Lagi berbaloi kan.

Untuk ke tempat ni kena naik lif ke atas sekali sebab ni atas bumbung. Port paling cepat kering sebab panas ya amat.

Port agak malas kat sini. Sidai kat tangga je. Pun boleh kering juga sebab berbahang tau area ni. Pandai-pandai lah sidai jangan timpa baju orang lain. Kang tak memasal dapat sumpahan free.

Ni dobi hotel. Ada kat level bawah. Selai jubah dia kira 7 Riyal. Dalam RM9 duit kita.
Dia basuh dan siap gosokkan sekali. Saya tengok macam tak lah banyak sangat orang hantar sini. Masing-masing rajin membasuh macam saya gamaknya.

Surau disediakan di setiap hotel TH. Jadi kalau tak ke masjid boleh solat di sini. Biasanya makcik pakcik yang uzur memang solat sini. Diorang tak larat nak ke masjid sebab jauh dan kalau naik teksi pun kosnya agak mahal.

Ni sebenarnya tempat surau tadi. Surau ni jugalah dijadikan tempat taklimat atau ceramah agama. Ada banyak ceramah agama yang disediakan oleh pihak TH. Nak dengar atau tak je. Jadi tak lah rohani kita rasa kosong saja kan.

Kaunter pengeposan barang. Kat sini kami hanya dibenarkan bawa 1 je beg besar. Jadi kalau shopping banyak, kena lah pos hantar balik Malaysia. Kadarnya 1kg = 16 Riyal. Dalam RM18.

Oklah kan harganya? Barang akan sampai dalam masa 2 minggu.

Cepat. Selamat. Sampai. Saya pos barang ke Malaysia dah selamat sampai dah. Saya pos mainan untuk anak-anak. Kesian deme kena tinggal lama. Ish rindulah kat deme. Sob sob.

Yang ni kaunter pos dekat hotel lain. Saja saya snap. Sebelah tu ada kaunter telefon I-Talk. Bolehla telefon orang kampung. Kadarnya ialah 1 minit = 1 Riyal.

TH juga ada menyediakan Kaunter Pengeluaran Wang. In case kalau duit dah habis, jangan khuatir ya ibuk-ibuk. Bisa dibawa keluar wangnya di sini. Dia tolak terus dari akaun Tabung Haji kita. Pastikan ada duit lah kat dalam tu. Kalau tak ada duit, keluar asap je lah.

Kalau sakit pergi je Klinik Maktab ni. Ada banyak klinik yang disediakan oleh TH di hotel-hotel yang berlainan. Macam hotel saya tak ada klinik. Jadi saya kena pergi hotel sebelah. Baru ada. Oh ya. Free je rawatan kat klinik ni.

Di lobi hotel biasanya ada Pejabat Urusan TH. Kalau nak tanya apa-apa, boleh terus jumpa staff yang bertugas kat sini. Setiap hari deme ada duduk situ. Kecuali waktu solat deme off.

Ni memang port kegemaran semua orang. Haha! Tapi saya tak mula shopping lagi. Tengah tahan je nafsu ni. Tunggulah lepas habis selesai haji baru nak melontar kat sini.

Kedai-kedai ni ada di sepanjang jalan nak balik hotel.Memang tergoda lah. Hari-hari lalu mata ni duk melilau sana-sini.Harga nya ok lah. Tapi orang sini kata lepas musim haji kedai-kedai pakat lelong je barang-barang. Haishh Syahirah. Tahan, tahan.

Haa itulah sedikit sebanyak tentang kehidupan kami disini. Best tak? Pada saya, layankan aje. Jangan dilayankan sangat perasaan yang nak demand macam-macam. Enjoy saja and break the normal routine.

Ini permandangan seminggu sebelum haji. Padat tak? Boleh bayangkan kalau minggu haji macamana? Kalau jalan TAR pun kita sanggup tempuh, takkan lautan manusia begini kita tak sanggup ye dak?

Positif je. Yang penting jaga kesihatan fizikal, mental dan hati. Kat sini buat amal ibadat atau buat baik akan dapat 100,000 pahala. Dan kalau buat jahat pun akan dapat 100,000 dosa. Amacam?

Baca: Cara Ini Mungkin Boleh Bantu Mudahkan Anda Tawaf Sewaktu Dalam Keadaan Sesak

Esok (30 Ogos 2017) kami dah bergerak ke Arafah. Cabarannya lebih kuat dan keadaan di sana sukar digambarkan. Kalau saya berkesempatan, saya akan kongsi pengalaman di sana ya. Tapi tak janji tau sebab nak fokus ibadat haji dan kat sana tak boleh cas handphone. Saya rancang nak tutup handphone saja sampai lah selesai haji. Jadi bateri handphone kena berjimat cermat lah kekdahnya.

Sebenarnya tujuan utama saya konsikan cerita-cerita haji ini ialah saya nak rakan sebaya yang lebih kurang seusia saya berazam untuk pergi haji di usia muda. Utamakan haji dari kehendak yang lain macam rumah, jalan-jalan dan melancong ke luar negara.

Sebab kesian sangat bila lihat makcik pakcik tua yang buat haji. Diduga dengan masalah kesihatan dan mereka terkapai-kapai kat sini. Tak ramai yang boleh bantu sebab masing-masing nak buat ibadat masing-masing juga.

Haji ni sebenarnya kerja orang muda. Kalau lihat negara lain pun memang ramai yang muda-muda datang haji. Rugi sangat kalau tak datang sini dikala sedang bertenaga dan sihat.

Buat anda yang Teringin Nak Pergi Haji Cepat, Boleh Cuba Ikut 15 Cara Dan Panduan Ini. Baca juga  6 Pengalaman Berharga Yang Saya Perolehi Sewaktu Tunaikan Haji Pada Umur 20 Tahun


Apa Yang Ada Di Dalam Laut Ini Sangat Cantik Tapi Anda Mungkin Tidak Berpeluang Melihatnya

Jauh di dalam laut terdapat kehidupan yang unik, kecil dan berwarna-warni menjalani kehidupan sehariannya. Untuk kita bertemu dengan ‘mereka’ sangatlah tipis kecuali anda seorang ahli saintis dan memiliki dana berjuta-juta ringgit. Video dan gambar yang bakal anda saksikan di bawah ini adalah arahan Sandra Bocci yang diberi nama Meanwhile. Video ini menggunakan gabungan teknik mikro dan juga time lapse video. Hasil kerja beliau membolehkan kita menikmati spesis laut dalam termasuklah corals dan sponges.


Lelaki Ini Kongsikan Kehidupan Sebagai ‘Bitcoin Miner’ Sejak 2013 Sehingga Kini

Mungkin ramai daripada anda yang mula menyedari harga bitcoin yang mula meningkat sejak beberapa tahun yang lepas. Dalam pada itu, dua pemuda ini nampaknya mula dengan lebih awal untuk menjadi ‘bitcoin miner’. Ikuti perjalanan kedua-dua pemuda ini dalam menempuh segala cabaran yang hadir sebelum mengembangkan ‘aset digital’ mereka. Melihat kepada tahun kedua-dua pemuda ini bermula serta harga bitcoin pada ketika itu, tidak mustahil mereka kini boleh digelar sebagai ‘jutawan dunia digital’.


Lelaki Ini Kongsikan Kehidupan Sebagai ‘Facebook Engineer’

Sebahagian daripada anda mungkin tertanya-tanya bagaimanakah agaknya kehidupan sebagai jurutera di Facebook. Begitu juga kami. Bagi mendapat kepastian, lelaki ini telah merakam vlog mengenai kehidupan seharian beliau bermula awal pagi sehingga malam. Mungkin video ini bakal memberi sedikit gambaran buat kita semua.

Tonton video untuk melihat kehidupan sebagai jurutera di syarikat Facebook. Anda boleh skip ke minit 2.01 untuk melihat rutin harian yang dilakukan lelaki ini.


Selepas 3 Tahun Berkahwin, Saya Dapati Ini 3 Perkara Paling Penting

Sekarang musim ramai yang bertanya tentang soal perkahwinan dan kehidupan selepas berkahwin.

Maklum akan keadaan sahabat-sahabat yang sebahagiannya tamat belajar pada hujung semester ini, ada yang menginjak usia 23 sudah mula fikir isu settle down, dan ada yang sekadar bertanya membuka minda.

Saya bukanlah seorang yang pandai menyusun ayat mengeluarkan kata apabila diminta pendapat atau buah pandangan. Medium tulisan lebih dekat dengan hati saya.

Pertamanya, rumahtangga kami bukanlah rumahtangga sesuai yang boleh diambil contoh. Pasti ada cacat cela. Dalam proses belajar dan saling mengenali. (Well, when ENFP meets ESFJ, it means you need to work hard to fill in the blank spaces. Ok out of topic).

Keduanya, baru masuk fasa jagung kuning (menginjak ke tahun ketiga. Tak lama dan tak banyak sangat benda yang boleh dikongsi.)

Ada banyak benda yang saya rasa sangat significant untuk dikongsi bersama. Sekadar pengalaman peribadi, tak semestinya terpakai untuk setiap pasangan.

Tidak dapat tidak, soal ibadah bersama sangat perlu dipandang serius bagi setiap pasangan. Saya selalu perasan, sekiranya ada hari yang kami ‘tertinggal’ atau ‘tersengaja’ solat bersendirian, banyak salah faham berlaku pada hari tersebut.

Sudah semestinya seorang isteri kena selalu ingatkan suami untuk solat di masjid. Tapi ada kalanya tak salah untuk spend time solat berdua di rumah, selepas solat ambil masa untuk adakan ‘silent moment’, dimana kita zikir dan muhasabah seminit dua bersama-sama.

Waktu momen PJJ kami, kami tetapkan masa untuk baca mathurat bersama. Atau selepas bergayut malam-malam, akhirkan dengan baca Al-Mulk bersama. Ini dalam kes berbeza time zone sejam dua. Bila rasa tak mampu nak istiqamah untuk baca bersama atas kesibukan kelas dan hospital, saling ingatkan untuk banyakkan amalan.

Dalam buku ‘Ada Surga di Rumahmu’ karangan Amru Khaled, bab pertama yang ditekankan pun ialah peri pentingnya ibadah bersama.

Setahun pertama perkahwinan, kami terlalu kerap bergaduh. Terlalu kerap hingga ada ketikanya terpaksa berhenti berhubung untuk elakkan pergaduhan. Bayangkan keadaan PJJ, bergaduh, dan berhenti berhubung. Tertekan, kan? Tapi itulah hakikatnya.

Saya tak faham bahasa lelaki. Dia tak faham bahasa perempuan. Kami terlalu hidup dalam teori Men From Mars, Women From Venus hingga untuk praktikkan teori tersebut jadi susah, janggal, semuanya bercampur baur.

Akhirnya kami sepakat, setiap apa pun, kena explain. Kalau saya kata saya kecewa dengan sikap tertentunya, explain kenapa saya kecewa. Tiada sorok-sorok macam perangai tipikal perempuan (konon nak jaga hati). Kalau dia kata dia tak suka saya berperangai tertentu, tunjuk dan explain kenapa dia tak suka. Tidak diam macam perangai tipikal lelaki (konon sayang so pejamkan mata semua benda).

Explain. Explain. Explain. Dengan cara paling berhikmah, tiada emosi.

Apabila masuk tahun kedua perkahwinan, kami perasan yang kami makin kurang bergaduh, kurang salah faham, kurang berperang mulut.

Elakkan menegur bila marah. Elakkan menegur di tempat terbuka (hatta depan mertua, ipar duai, adik beradik). Saya sangat tak suka sekiranya suami saya menegur di hadapan ipar duai, makanya saya kena explain padanya bahawa saya tak suka. Menegur di tempat tertutup, kita berdua sahaja dengannya, dan dalam keadaan emosi paling salim.

By time, kita akan belajar cara paling efektif dalam berkomunikasi dengan jantina berlainan. Kuncinya, sabar. Sabar dalam explain, sabar dalam memahami.

Susah sebenarnya untuk orang yang cerewet dan OCPD macam saya untuk bertoleransi dengan suami yang ‘selamba badak’. Kalau anda macam saya, ingatkanlah diri sendiri bahawasanya ada pahala yang besar menanti orang yang berlapang dada dan bersabar (hahaha skema kan, tapi tu je cara paling berkesan sekali.)

Salah satu faktor kerap bergaduh tahun pertama berkahwin sebab saya susah bertoleransi. Sikat tak simpan balik di tempat sepatutnya, baju kotor bukan dalam laundry bag, sejadah tak digantung semula, & the list goes on. Saya terlalu cepat melenting dan tak mahu bertoleransi.

Akhirnya di satu hari, sewaktu ber’curhat’ dengan seorang makcik, katanya,

“Enti rasa enti tak boleh tolerate dengan dia, enti pernah tanya dia, dia boleh tolerate dengan enti tak?”

Deep betul. Dia boleh bersabar dengan saya masak lewat, malah adakalanya bangun pagi lewat dan tak masak pun! Dia boleh terima saya bersiap lama, tidur macam-macam gaya, takkan kekurangan kecilnya saya tak mampu?

Di suatu saat rasa mahu mendengus tak puas hati, sabar. Ingat semula ada kekurangan kita yang dia mahu mendengus, tapi dia sabar.

May it helps.

Banyakkan istighfar moga Allah jaga hati.

Dan moga saat ini Allah ambil nyawa kita, Allah tak ambil dalam keadaan hati kita sedang leka dariNya.

‘Muslimah’ adalah nama pseudo penulis. Penulis meminta identitinya dirahsiakan.


‘Kehilangan’ Iedil Dzhurie Terjawab, Rupanya Bersama Aaron Aziz Serahkan Keris Kepada Chris Hemsworth

Persoalan mengapa Aaron Aziz berada di premiere filem ‘Extraction 2’ dan ‘misteri kehilangan’ Iedil Dzuhrie selepas pulang dari Manila bagi menghadiri majlis yang sama, terjawab semalam.

Netflix Malaysia telah berkongsi satu video promosi ‘Extraction 2’ yang dibintangi oleh Chris Hemsworth.

Dalam video promosi ‘Pudu Extraction’, Aaron dan Fify Azmi berganding bahu untuk menyelamatkan Iedil yang ditahan di atas pintu masuk penjara Pudu.

Sebelum memulakan operasi menyelamat, Aaron membuat panggilan video untuk mendapatkan tips daripada pakar menyelamat dalam situasi berbahaya, Chris dan Sam Hargrave.

@chrishemsworth + @therealaaronaziz + @fifyazmiofficial = A 🔥💪💥 #PuduExtraction Mission! Saksikanlah camne hero2 tempatan kita menyelamatkan @iedilpunya yang ditawan di pintu gerbang Penjara Pudu 😱 yang mempunyai kisah dan sejarahnya tersendiri dengan tip-tip awesome dan surprise 😉 dari Chris Hemsworth dan Sam Hargrave dari Extraction2.

♬ original sound – Netflix Malaysia – Netflix Malaysia

Selepas diberikan tips, Aaron dan Fify memulakan kerja-kerja menyelamat seakan-akan dalam filem ‘Extraction 2’ yang sedang top di kalangan penonton Netflix Malaysia. Semasa bertarung, Aaron mengejutkan penonton apabila menghunuskan keris melawan penculik.

Pada akhir video tersebut, Aaron dan Iedil bertemu dengan Chris untuk mengucapkan terima kasih dan memberikan keris yang digunakan kepada pelakon antarabangsa tersebut.

Video itu telah mendapat pelbagai reaksi positif daripada pengguna media sosial, ramai yang mahukan Aaron Aziz diberikan peluang untuk berlakon di filem Hollywood di bawah siaran Netflix.

Netizen juga ‘bersyukur’ Iedil sudah ditemukan semula selepas ‘dilaporkan’ hilang. Terima kasih kepada Aaron, Fify, Chris dan Sam!


5 Senarai Promosi Menarik Sempena Hari Merdeka Esok

Setiap tanggal 31 Ogos, kita rakyat Malaysia akan menyambut Hari Kebangsaan negara kita. Berikutan itu, banyak promosi yang ditawarkan oleh beberapa restoran sempena sambutan Hari Kemerdekaan ke-62 kali ini.

Berikut kami senaraikan 5 promosi menarik yang ditawarkan sempena Hari Kemerdekaan yang anda boleh garap esok:

🎉 It’s the promo you’ve all been waiting for! 🎉 On the 31st of August, get 62% OFF any second slice of cake from 12 pm – 5 pm in conjunction with our 62nd Merdeka this year! 🇲🇾 T&Cs Apply: 📌 Valid for dine-in or takeaway on 31 August 2019, 12 noon to 5 pm only. 📌 Limited to 4 purchased slices per customer, whilst stocks last. 📌 Discounted item must be of equal or lower value. 📌 Valid for Regular, Premium and Square slice cake only. 📌 Not valid for Brownies and Chocolate Lava. 📌 Valid at all Secret Recipe outlets nationwide, excluding PPUM, Medini Mall and AEON Mall Taiping. 📌 Not valid with other on-going promotions, bank discounts, privileges, set meals or offers. 📌 The management reserves the right to amend the terms and conditions without prior notice. #SecretRecipeMY

A post shared by  Secret Recipe Malaysia (@secretrecipemy) on Aug 27, 2019 at 2:34am PDT

Secret Recipe tawarkan diskaun sebanyak 62% bagi pembelian kek kedua yang berharga sama atau lebih rendah daripada kek pertama sempena Kemerdekaan. Promosi ini hanya sah pada 31 Ogos bermula dari 12 tengah hari hingga 5 petang sahaja.

31% off starting 30th August until 31st August!😍 We’re feeling very generous since it’s gonna be Merdeka soon so here’s another promo from us to you, Malaysians. T&C: 1. 31% off for all our Signature Milk Tea Series 2. Applicable for regular cup only 3. Only available from 30th August 2019 until 31st August 2019 4. Not applicable with other promos 5. Non-transferrable 6. Not available at Chatime AEON Outlets #chatime #chatimemalaysia #teamchatime #chatimegang #bubbletea #milktea #milkteaseries #bobatea

A post shared by  Chatime Malaysia (@chatime.malaysia) on Aug 29, 2019 at 3:00am PDT

Kali ini Chatime tawarkan promosi sebanyak 31% untuk semua minuman siri ‘milk tea’ dan tersedia mulai hari ini sehingga 31 Ogos 2019 iaitu esok. Promosi ini boleh ditebus di semua cawangan Chatime kecuali cawangan Chatime di AEON.

Just perfect to celebrate our National Day! Flash your National Day Card tomorrow and enjoy 20% off on any handcrated beverages while sharing our ❤ for our home, our Malaysia. 🇲🇾 *T&C Apply

A post shared by  Starbucks Malaysia (@mystarbucks) on Aug 29, 2019 at 10:13pm PDT

Jenama minuman kopi pilihan ramai orang iaitu Starbucks juga hadir dengan promosi sebanyak 20% pada 31 Ogos 2019 sempena Hari Merdeka. Anda dapat menebus diskaun tersebut jika menggunakan kad ‘National Day’ di semua cawangan Starbucks.

Perhatian kepada warga Malaysia sekalian! Jom raikan Hari Kebangsaan ini dengan promosi kombo "Merdeka Deal" kami! 🎉 Nikmati 2 ketul ayam (biasa/pedas) dan 1 minuman ringan (R) pada harga RM6.90 sahaja (Harga Biasa: RM14.90). Jumpa anda esok ye! #texaschicken #texaschickenmalaysia #merdekadeal Terma dan syarat: 1. Sah di semua restoran Texas Chicken seluruh Malaysia. 2. Hanya sah pada 31 Ogos 2019 – 1 hari sahaja. 3. Ditawarkan di semua restoran 24 jam bermula 4 pagi. 4. Tawaran tidak sah untuk khidmat penghantaran dan pandu lalu. 5. Tidak sah untuk kupon, tawaran atau promosi lain. 6. Tawaran sah untuk ayam Biasa atau Pedas sahaja. 7. Texas Chicken Malaysia berhak meminda Terma & Syarat tanpa notis awal.

A post shared by  Texas Chicken Malaysia (@texaschickenmalaysia) on Aug 29, 2019 at 9:10pm PDT

Bagi yang teringin untuk makan ayam goreng, Texas Chicken tawarkan anda promosi kombo untuk dua ketul ayam beserta air berharga RM6.90 sahaja. Promosi ini sah selama sehari sahaja iaitu pada 31 Ogos 2019 di semua cawangan restoran Texas Chicken.

Bagi anda penggemar Sushi King, anda pasti teruja dengan berita ini. Sushi King tawarkan promosi beli 6 pinggan sushi percuma 2 pinggan sushi sempena Hari Kemerdekaan. Promosi ini telah bermula daripada 21 Ogos yang lalu dan akan berakhir pada hari esok iaitu 31 Ogos 2019.

Menarik promosi sempena Hari Kemerdekaan Ke-62 yang ditawarkan oleh restoran-restoran ini. Jangan lupa untuk rebut peluang keemasan nikmati promosi ini!

Klik pautan di bawah untuk artikel yang lebih menarik dan berkaitan dengan makanan yang baru diperkenalkan serta sedang ‘hit’ di Malaysia.

7-Eleven Malaysia Lancar Aiskrim Perisa Unik ‘Cili Dan Limau’

FamilyMart Perkenalkan Aiskrim Perisa ‘Belgian Dark Chocolate’ Edisi Terhad

‘Zinger Double Down’ Kembali Ke KFC Malaysia Minggu Hadapan


Marvel Sahkan Akan Ada Watak Avengers Terbunuh Dalam ‘Infinity War’

Peminat-peminat siri Marvel Avengers: Infinity War pasti ternanti-nanti tayangan filem ini di Malaysia. Berbaki dua bulan sahaja lagi sebelum filem ini ditayangkan, nampaknya Marvel sudahpun meninggalkan ‘hint’ yang mengesahkan kematian salah satu Superhero dalam filem ini.

Menurut penulis skripnya, Stephen McFeely, mereka akan mengucapkan selamat tinggal kepada salah satu watak Avengers ini. Kenyataan ini disokong oleh pengerusi Marvel Studio, Kevin Feige, yang mengatakan idea pengakhiran ini menjadi lebih menarik kerana ianya lain dari apa yang kita sering lihat dalam siri ini.

Pasti sedih pengakhiran filem kali ini. Agak-agak, siapa superhero yang bakal buat kemunculan terakhir dalam Infinity War ini? Bagi peminat filem ini yang sudah tidak sabar untuk menantikan tayangan di pawagam, tonton dahulu trailernya di sini.


Keindahan Bandar Tokyo Di Waktu Malam

Tiada bandar yang seunik Tokyo di waktu malam. Lampu neon menghiasi malam-malam di Tokyo. Bagi Liam Wong, graphic designer untuk syarikat permainan video Ubisoft, sejak pertama kali beliau menjejakkan kaki di Tokyo untuk pelancaran game ‘Far Cry 4’, beliau terus jatuh cinta dengan bandar itu.

Ketika waktu malam, Liam berpendapat Tokyo tidak ubah seperti filem futuristik yang pernah beliau tonton sebelum ini. Bandar Tokyo seperti bandar ‘Blade Runner’ ketika di waktu malam.

Menurut Liam, bilangan pengikut beliau di Instagram naik mendadak dalam sehari selepas beliau memuat naik gambar bandar Tokyo di page Instagram miliknya. Beliau sanggup menunggu berjam-jam lamanya di waktu malam untuk merakam momen yang indah membuatkan gambar-gambar beliau sangat cantik.

Lihat gambar-gambar ini, buat Tokyo antara wishlist negara yang ingin saya lawati kelak. Anda boleh ikut Liam di laman Instagramnya di sini.


Ikuti Keindahan Dan Keunikan Malaysia Bersama Meelasia

Malaysia sememangnya kaya dengan keindahan dan keunikannya yang tersendiri. Penawaran pusat peranginan, taman rekreasi serta pelbagai fasiliti lain antara yang membuatkan Malaysia menjadi pilihan para pelancong dalam dan luar negara.

Pada kali ini, Meelasia selaku content creator telah memilih untuk jelajah Malaysia untuk melihat sendiri serta merakam pengalaman yang diperoleh sepanjang perjalanannya. Beliau juga turut bekerjasama bersama beberapa selebriti terkemuka melibatkan Nabil Ahmad dalam menawarkan konten yang berkualiti buat para penoton.

Gaya editing dan sinematografi yang memukau ditambah pula dengan keindahan tempat yang dituju antara yang membuatkan anda tidak pernah jemu dengan video yang dimuat naik Meelasia. Untuk info lanjut, klik video dibawah untuk mula menonton dan mengikuti eksplorasi Meelasia mengelilingi Malaysia.

Pada episod ini, Meelasia telah berkolaborasi bersama Nabil Ahmad untuk sama-sama bersenam dengan cara crossfit. Seterusnya, tiba giliran Nabil Ahmad pula mengajar Meel mengenai sukan papan luncur yang menjadi hobinya sejak daripada zaman remaja lagi. Nabil Ahmad turut mengupas mengenai bagaimana beliau mula memasuki industri hiburan serta masa depannya bersama industri ini.

Meel pada kali ini telah singgah ke Sabah untuk melihat keindahan Pulau Sapi. Selain daripada aktiviti island hopping, Pulau Sapi turut menawarkan pelbagai aktiviti lain melibatkan parasailing serta jungle trekking. Anda pasti terpukau dengan keindahan Pulau Sapi ini.

Sekiranya sebelum ini ramai yang mengetahui Royal Belum sebagai tempat rekreasi, Meel pada kali ini telah memilih aktiviti yang berbeza iaitu beramah mesra bersama penduduk Orang Asli yang menetap di Royal Belum. Tonton episod ini untuk melihat keriangan serta aktiviti yang dilakukan Meel bersama Orang Asli Royal Belum.

Disaat orang ramai lebih memilih untuk melancong di pusat peranginan di luar negara, Meel telah memilih Pulau Cherating. Penawaran aktiviti surfing antara yang membuatkan Meel memilih Pulau Cherating disamping lokasinya yang tidak jauh daripada Kuala Lumpur.

Untuk mengetahui sendiri keunikan Durian Pahang, Meel bersama rakannya telah mengambil kesempatan berada di Pahang untuk mencuba buah ikonik ini. Mengetahui Meel sebagai pencinta alam, beliau turut berkunjung ke Sungai Pertak di Kuala Kubu Baru untuk melihat keindahan hutan simpan ini.

Terlalu banyak sebenarnya hidden gem yang tersedia di Malaysia ini. Terima kasih dan kami sangat menghargai Meel yang komited dalam memaparkan keunikan Malaysia sepanjang perjalanannya mengelilingi Malaysia.


Keindahan Tak Terkalah Di Gunung Andong Mungkin Jadi Destinasi ‘Favorite’ Ramai

Sebelum ini saya ada terbitkan artikel berkenaan bukit Phu Thap Boek, di Thailand di mana keindahan permandangannya sungguh awesome hingga boleh diibaratkan seperti berkhemah di atas awan. Tetapi destinasi kali ini juga tidak kurang hebatnya.

Baca: Berkhemah Atas Awan Di Phu Thap Boek, Thailand

Buat anda yang memang suka dengan aktiviti lasak seperti hiking dan berkhemah, kali ini saya ingin memperkenalkan satu lagi destinasi yang cukup cool terletak di Indonesia. Saya yakin, ramai dikalangan traveller Malaysia suka berkunjung ke Indonesia. Selain daripada banyak destinasi menarik, makanannya pun sedap-sedap belaka.

Selain Bromo, destinasi sport lain di Indonesia yang menarik ialah Gunung Andong. Gunung Andong terletak di daerah Jawa Tengah. Ketinggian puncaknya tidak mencapai 2000 meter di atas permukaan laut. Ini bermakna anda boleh mendaki ke atas dalam masa tidak sampai 2 jam pun. Dalam erti kata lain, Gunung Andong adalah destinasi terbaik yang boleh dicuba buat mereka yang baru mula berjinak dengan aktiviti mendaki.

Gunung yang terletak di  Kecamatan Ngablak, Magelang, Jawa Tengah ini dikatakan berbentuk seperti lembu dan mempunyai 4 puncak. Yang seronoknya, lokasi Gunung Andong sangat hampir dengan Gunung Merbabu dan anda boleh nikmati keseluruhan pemandangan indah Gunung Merbabu di sini.

Selain daripada aktiviti melihat matahari terbit, permandangan di sebelah malamnya juga sangat mempersonakan. Walaupun Gunung Andong dilabelkan sebagai gunung paling ‘ringan’ untuk pendaki, tetapi mereka yang mahu ke sini haruslah mempersiapkan diri sebaiknya.

Paling best, di Gunung Andong juga terdapat hentian punca air yang boleh digunakan oleh pendaki untuk menghilangkan letih. Di atas puncaknya juga turut terdapat warung makan yang biasanya dibuka bila tiba waktu tumpuan pelancong.

Tak berkesempatan ke Phu Thap Boek? Gunung Andong boleh jadi gantinya!


Jurugambar Ini Sanggup Habiskan 10 Bulan Untuk Mendapatkan ‘Shot’ Terbaik New Zealand

Bagi yang tidak tahu, filem aksi fiksyen Lords Of The Rings dirakam sepenuhnya di New Zealand. Bentuk muka bumi negara ini yang hijau dan nyaman kini menjadi tumpuan pelancong seluruh dunia untuk menikmati keindahan alam semulajadi di New Zealand.

Bagi jurugambar Johan Lolos, beliau mengembara di New Zealand selama 10 bulan untuk menikmati keindahan negara itu. Jadi beliau merakam gambar-gambar cantik ini sebagai kenangannya sepanjang berada di sana.

“Saya meninggalkan New Zealand dengan pengalaman bergambar yang hebat. Kini saya ingin kembali ke Australia di mana saya pernah menetap di sana selama setahun sebelum ke New Zealand untuk melihat Australia dari sisi pandangan yang baru,” kata Johan.

Awesome betul gambar-gambar yang ditangkap Johan ini. Jadi siapa yang sukakan alam semulajadi, boleh masukkan New Zealand dalam senarai negara yang perlu anda lawati. Anda boleh layan gambar-gambar lain Johan Lolos di sini.


Keindahan Pulau Rawa Di Johor Yang Mungkin Ramai Tidak Tahu

Dalam kalangan penduduk Malaysia, masih ramai yang belum mengetahui kewujudan Pulau Rawa yang merupakan pulau yang tersangat indah ini di Malaysia.

Pulau Rawa merupakan sebuah pulau ibarat mutiara yang tersimpan rapi yang wujud di negeri Johor di mana ianya terletak kira-kira 16km diluar pesisiran laut Johor dan juga berhampiran dengan beberapa pulau lain iaitu Pulau Besar, Pulau Sibu dan Pulau Tinggi.

Pulau Rawa mempunyai pantai berpasir yang bersih yang boleh membuat anda terpegun dengan pasirnya dengan hanya sekadar melihat dari jauh. Bahkan air lautnya yang sangat cantik dan bersih dapat mendamaikan pandangan dan sangat sesuai untuk mereka yang ingin merehatkan minda.

Kawasan mandi di sekitar pantai Pulau Rawa tersangatlah cantik dengan kejernihan airnya yang kehijauan dan kebiruan apatah lagi ditambah dengan keindahan batu karang serta ribuan anak-anak ikan di laut. Anda juga berpeluang untuk melihat sendiri pemandangan  dalam air dengan melihat batu karang dan ikan-ikan yang cantik dengan melakukan aktiviti scuba dengan syarat anda telahpun mempunyai lesen scuba untuk memudahkan proses pendaftaran.

Kepada mereka yang menyukai keindahan alam, Pulau Rawa hill top bakal menjadi tarikan sampingan buat anda dengan menaiki ke puncak bukit dan anda akan terpesona dengan pemandangan di atas bukit ketika waktu senja dan juga waktu matahari terbit.

Pulau Rawa sangat sesuai untuk dikunjungi bersama keluarga dan mereka yang inginkan berehat dari tekanan dan ketegangan kehidupan moden. Rawa Island Resort adalah salah satu resort yang ada di sana dan bolehlah buat tempahan di sini jika berminat.


Keindahan Safari Di Tanzania Dari Rakaman Drone

Segmen travel di TheVocket mula meminati keindahan bumi Afrika selepas beberapa kali melihat keunikan budaya dan keindahan safari di benua ini.

Kali ini kami bawakan video yang dirakam dengan menggunakan drone di Safari Serengiti di Tanzania. Jom layan.

BACA: Berbasikal Dari London Ke Malaysia, 3 Pemuda Ini Bertemu Anjing Yang Mengajar Erti Sahabat Sejati

BACA juga: 16 Hotel Murah Lengkap Dengan Kolam Renang Dalam Bilik Di Bali. Yang Nak Honeymoon Pasti Suka!

LIKE dan FOLLOW Vocket di Facebook serta Instagram


Keindahan ‘Sunset’ Di Pulau Jerejak Ini Destinasi Terbaik Buat Mereka Yang Mahukan Ketenangan

Pulau Pinang merupakan antara destinasi pelancong dalam dan juga luar negara. Mana tidaknya, Pulau Pinang boleh dikatakan syurga makanan dan penuh dengan tempat menarik boleh dikunjungi.

Adakah anda tahu berdekatan Pulau Pinang terdapat satu lagi destinasi yang menarik untuk diterokai? Buat anda yang ke Pulau Pinang, jangan lepaskan peluang untuk ke Pulau Jerejak.

Mesti anda tertanya-tanya apa yang menarik di Pulau Jerejak ini, bukan? Terbaharu, seorang pengguna Twitter @hazwanhfiz  telah berkongsi beberapa keping gambar yang menarik di Pulau Jerejak. Apa kata ikuti penulisan ini untuk lihat kecantikan Pulau Jerajak ini.

Matahari terbenam di Pulau Jerejak berlatar belakang Pulau Pinang.

Tiada tempat lain di Penang yang kau boleh tengok betapa lawanya 'sunset'

Batu Ferringgi pun kalah. pic.twitter.com/zuMwJr7s7Q

— Hazwan Hafiz (@hazwanhfiz) March 12, 2020

Menurutnya, Pulau Jerejak adalah lokasi yang sesuai untuk melihat matahari terbenam yang berlatar belakangkan Pulau Pinang. Memang romantik jika melihat bersama pasangan.

Selain itu, setiap tempat di Pulau Jerajak sangat ‘Instagrammable’ dan pastinya kaki foto akan suka berkunjung ke sini untuk mendapatkan gambar-gambar yang boleh dikongsikan di media sosial.

Pulau Jerejak. Dengan sejarah lebih 150 tahun, menjadi pulau yang dilupakan.

Sehinggalah pada tahun 2004, resort pertama dibina di sini.

71% kawasan di pulau ini masih belum disentuh, dipenuhi hutan tebal. pic.twitter.com/K2KNgfKII0

Untuk pengetahuan anda, Pulau Jerejak berusia hampir 150 tahun ini sebenarnya pernah menjadi pusat kuarantin untuk penyakit kusta dan tibi serta memiliki sejarahnya tersendiri.

Terdapat banyak peninggalan sejarah yang ada di sini seperti pusat kuarantin, memorial tentera Russia, empangan lama, war bunker, gereja lama, kuburan lama, pusat tahanan, penempatan kusta dan tibi, dan juga penjara dan blok pentadbiran.

Voucer RM5.00 yang hangpa dapat sekali dengan tiket bot tadi tu boleh tebus ayaq kat 'Beach Bar' kat Pulau Jerejak ni.

Pemandangan abang jamin menarik sebab dok tepi laut. pic.twitter.com/kEymac8nQX

Mudah sahaja untuk ke Pulau Jerejak ini, anda hanya perlu ke jeti Pulau Jerejak yang berdekatan Queensbay Mall. Harga tiket bot pergi dan balik berharga RM20 sahaja dan anda dapat baucar air RM5 secara percuma.

Bot beroperasi setiap sejam dan bermula dari 6.30 pagi hingga 12.30 pagi. Perjalanan dari jeti ke Pulau Jerejak dalam lebih kurang 15 minit dan satu bot hanya boleh memuatkan 56 penumpang sahaja. Sebelum terlupa, baucar yang anda dapat tadi boleh tebus di Pulau Jerejak.

Menarik atau tidak Pulau Jerejak ini? Jika anda belum pernah ke sini, anda harus berkunjung untuk menikmati keindahan dan kecantikan Pulau Jerejak ini.

Sementara itu, anda juga boleh ke beberapa tempat penuh sejarah di Pulau Pinang pada pautan di bawah ini.

Tapak Ikonik Sia Boey, Pulau Pinang Bakal Berwajah Baru

Kisah Sebenar Di Sebalik Gambar ‘Sungai Jernih’ Bersama Ikan Koi Di Pulau Pinang

Top 5 Kafe Di Pulau Pinang Yang Rakyat Kuala Lumpur Tidak Tahu


Keindahan Syria Satu Ketika Dulu Sebelum Perang

Satu ketika dulu Syria rupanya tak kalah dari segi keindahan alam semulajadi dan juga seni bina lama yang bersejarah.

Kini mengembara ke Syria adalah mustahil untuk para traveler disebabkan oleh peperangan yang sedang berlaku di negara tersebut.

Kami bawakan 54 gambar yang memaparkan keindahan Syria untuk tatapan anda.

2. Pastinya lorong ini sudah berusia ratusan tahun.

3. Hiasan dalam sebuah rumah lama di Damsyik

5. Maaloula – bandar yang terletak di antara Damsyik dan Homs. Patung  yang dibuat oleh penganut Kristian masih berdiri teguh di sini pada ketika itu.

6. Damsyik di waktu malam dari Gunung Qasioun.

9. Tinggalan Teater Roman di Bosra, Selatan Syria.

10. Palmyra – Pada ketika empayar Rom berkuasa, kota ini telah dipimpin oleh Ratu Zenobia yang telah berjuang untuk bebas dari pemerintahan Rom.

11. Inilah patung Puteri Zenobia, ratu dari Timur

12. Satu lagi tugu Ratu Zenobia di pantai Lattakia, Syria.

18. Lagi pemandangan awesome di Kessab, Lattakia

23. Ini adalah Hotel Baron & Agatha Christie, Aleppo – Agatha Christie pernah tinggal di sini sewaktu menulis novel beliau bertajuk “Murder on the orient express”.

25. Masjid Umayyad ini satu ketika dulu adalah gereja.

32. Salah satu tinggalan senibina di Tartous.

37. Ini pula adalah sempadan Lubnan – Syria

45. Satu lagi pemandangan Damsyik dari Bukit Qasioun.

49. Damsyik, sama seperti bandar besar di negara lain juga.

Dan kini, negara yang penuh dengan sejarah dan keindahan alam semulajadi yang indah ini tidak lagi seperti dulu.

Semoga Syria kembali aman dan selamat untuk dikunjungi satu hari nanti.

BACA: Kisah Menyentuh Hati Di Sebalik Sekolah Anak Pelarian Syria Diasaskan Oleh Pelajar Malaysia

BACA juga: Rakyat Malaysia Dilaporkan Menolong Rakyat Syria Dan Ini Video Yang Perlu Anda Lihat

LIKE dan FOLLOW Vocket di Facebook serta Instagram


Kenapa Mataf Sekarang Dibuka Dan Apa Istimewanya Mataf Baru Nanti?

Umum mengetahui bahawa jambatan tawaf sementara baru sahaja ditutup sepenuhnya pada 3 April 2016 bagi membolehkan kerja-kerja membuka komponen-komponen mataf sementara tersebut dilakukan.

Kerja-kerja itu dijangkakan akan mengambil masa selama sebulan dan selama jangka masa tersebut kerjasama daripada jemaah amatlah dituntut bagi membolehkan segala kerja berjalan dengan lancar dan yang paling penting adalah faktor keselamatan.

Saya melihat ianya bukanlah suatu kerja mudah kerana kawasan dataran tawaf tersebut tidak boleh ditutup sepenuhnya bagi memberikan laluan kepada orang lain melakukan tawaf.

Saya sempat lihat di televisyen semalam. Selepas sahaja ditutup, kawasan dataran tawaf mejadi sesak kerana kita tidak ada jalan lain untuk tawaf melainkan di dataran sahaja. Semoga Allah memudahkan segala urusan jemaah umrah dan juga tenaga kerja yang terlibat, Amin.

Saya membaca pelbagai komen daripada anda selepas mendengar temporary mataf itu ditutup dan akan ditanggalkan.

Rata-rata kelihatan begitu emosi dan sedih kerana mataf sementara itu telah mencipta sejarahnya yang tersendiri. Mencatat nostalgia indah di dalam hati sesiapa sahaja yang telah menggunakannya.

Masha Allah saya sendiri juga banyak kenangan di situ. Mataf sementara itu terlalu banyak membantu perjalanan tawaf kita menjadi mudah dan lapang tanpa perlu bersesak di kawasan dataran.

Tetapi tahukah anda bahawa mataf sementara itu pada awalnya ia dibina sebagai alternatif mengurangkan kesesakan kerana bangunan Masjidil Haram yang lama ketika itu telah ditutup secara berfasa selama tiga tahun untuk memberi laluan kepada projek perluasan kawasan tawaf (mataf) di dalam bangunan Masjidil Haram yang baru. Proses penambahbaikan dan menaik taraf ini adalah salah satu fasa dalam projek pembesaran Masjidil Haram.

Langkah bijak telah diambil oleh pihak pengurusan, konsultan dan kontraktor projek dengan mereka dan memasang struktur mataf sementara (temporary mataf) hanya untuk tempoh sementara. Keberadaan mataf sementara itu sedikit sebanyak berjaya membantu melancarkan perjalanan pembangunan projek perluasan kawasan tawaf kekal.

Sebelum itu, apa kata saya kongsi dengan anda ‘apakah itu mataf?’

Mataf bermaksud kawasan ataupun tempat untuk tawaf. Tidak semestinya ianya sebuah binaan. Kawasan dataran itu juga adalah mataf. Ataupun di mana sahaja kita bertawaf selagi ianya mempunyai gerakan tawaf di situ, bermakna ia adalah mataf. Boleh rujuk di sini.

Dengan ketiadaan jambatan mataf sementara yang telah 3 tahun berdiri utuh di sekeliling Kaabah, bermakna projek peluasan kawasan tawaf (mataf) sudah hampir tiba ke penghujungnya. Walaupun belum sempurna, menurut beberapa sumber, kawasan tawaf bertingkat ini akan dibuka dan mula digunakan pada bulan ramadan. Insha Allah.

Jom kita lihat apa yang istimewanya mataf yang baru ini nanti!

Projek peluasan kawasan mataf berobjektif untuk meluaskan kawasan tawaf di dataran Kaabah dan di dalam Masjidil Haram yang menyaksikan peningkatan jemaah umrah dan haji saban tahun.

Bangunan Masjidil Haram yang lama (yang dikenali sebagai First Saudi Extension) yang dibina dari tahun 1956 masihi hingga 1979 Masihi telah diruntuhkan bagi memberi ruang yang lebih luas untuk jemaah melakukan tawaf dengan selesa. Jika anda yang pernah datang melakukan umrah dan haji sebelum tahun 2012, pasti segar dalam memori akan adanya banyak tiang-tiang yang tinggi dan berkedudukan amat rapat di tingkat bawah dan tingkat satu dalam Masjidil Haram ketika itu. Beberapa tahun sebelum diruntuhkan, jemaah haji khususnya akan menggunakan segenap ruang yang ada dalam bangunan Masjidil Haram ketika itu. Bayangkanlah mereka terpaksa berhimpit-himpit di antara ruang yang kecil ketika itu sedikit sebanyak memberi kesukaran untuk melakukan ibadah tawaf.

Melihatkan situasi sedemikian, kerajaan Saudi ketika itu mengambil keputusan untuk meluaskan ruang di antara tiang-tiang di dalam Masjidil Haram dan mengatur semula kedudukan tiang-tiang yang menjadi tonggak struktur bangunan Masjidil Haram bagi membolehkan ruang yang selesa dan selamat untuk jemaah umrah dan haji melakukan ibadah tawaf di dalam Masjidil Haram.

Untuk merealisasikan projek perluasan kawasan tawaf ini, bangunan Masjidil Haram yang lama perlu dirobohkan dan dibina bangunan yang lebih kukuh strukturnya.

Bangunan Masjidil Haram yang baru ini nanti:

1. Akan mempunyai 5 tingkat! Wow. Ianya bermula dari bahagian dataran Kaabah, tingkat bawah, tingkat pertama, tingkat mezzanine pertama dan tingkat kedua (bumbung). Jemaah umrah dan haji akan dapat melakukan ibadah tawaf bukan sahaja di bahagian dataran Kaabah sahaja, malah boleh melakukannya di setiap tingkat sehinggalah di tingkat teratas sekali (bumbung).

2. Akan berkeluasan 160,000m meter persegi berbanding 111,500 meter persegi sebelum ini!

3. Boleh menampung seramai 262,000 orang untuk solat jemaah setiap waktu solat berbanding hanya 188,000 orang sahaja sebelum ini!

4. Akan membolehkan seramai 107,000 orang melakukan tawaf dalam tempoh sejam! Berbanding hanya 48,000 orang dalam masa sejam sebelum ini.

5. Manakala di kawasan saie, mampu memuatkan seramai 124,000 dalam tempoh 1 jam.

6. Setiap tingkat akan mempunyai kemudahan yang berlainan. Contohnya, tingkat untuk pejalanan kaki, pengguna kerusi roda yang ditolak dan pengguna kerusi roda elektrik akan turut dipisahkan mengikut tingkat.

7. Dataran kaabah bukan sahaja kembali lapang dan luas seperti dahulu malah akan bertambah keluasannya. Mashaallah..

Kekurangannya hanya mungkin pada lingkaran bulatan yang lebih besar dan luas. Oleh itu perjalanan tawaf akan menjadi lebih jauh.

Masha Allah setiap kemudahan yang disediakan oleh kerajaan Saudi dalam projek pembesaran Masjidil Haram tiada lain bertujuan untuk menjamin keselesaan dan keselamatan jemaah. Dengan penambahan ini, jumlah jemaah juga akan turut bertambah seiring dengan kemudahan yang disediakan.

Namun, seperti yang telah saya war-warkan di dalam entri sebelum ini, kita semua sedang berada di dalam tempoh pembinaan masjid yang masih belum berkesudahan. Justeru, pelbagai ketidakselesaan dan mungkin kesulitan akan kita rasai. Lebih lagi, dalam tempoh jambatan mataf sementara sedang dalam proses ditanggalkan (dismantling) sekarang.

Semoga ALLAH memudahkan segala urusan kita samaa ada sebagai jemaah umrah ataupun sebagai orang perseorangan yang jiwanya dekat dengan tanah barakah ini. Dan mari kita turut sama mendoakan agar proses pembesaran dan penambahbaikan Masjidil Haram berjalan lancar dan siap dalam tempoh yang telah ditetapkan. Amin.

Sumber: Daripada ‘seseorang’ yang terlalu dekat hatinya dengan projek pembesaran Masjidil Haram.

Puan Masnira juga berkongsi tentang kelas Al-Quran di Masjidilharam dan bagaimana anda boleh menyertainya. Untuk membaca lebih banyak kisah menarik tentang kehidupan beliau di Mekah, layari blog beliau di Cerita Dari Makkah.